Adlis n tmaziɣt
Aseggas wis 3 n ulmud Alemmas
Imeskaren : • Muhub • Ʃli ḤERRUC LEWNIS
3
2010 - 2011
• Remḍan EACUR
Unuɣen : WALI Ʃmer Conception et mise en page M'LIK Fewzia Conception de la couverture BELAID khaled
الطبعة األولى 0102 - 1102 01/419 MS ردمك 6 - 555 - 02 - 7499 - 879 I. S. B.N رقم االيداع القانوني 177 - 0102 N° Dépot légal مصادق عليه من طرف جلنة االعتماد واملصادقة للمعهد الوطني للبحث والتربية - وزارة التربية الوطنية - وفق القرار رقم 0 / م.ع/0 بتاريخ 0 ماي 0102
Tazwart
Ha-tt-a tuweḍ-d twala n udlis-a akken ad as-nales. D acu kan, ɣas nules-as, yella wayen yeqqimen akken yella ; yella wayen imseklen deg-s. Am gma-s-nni i d-yeffɣen deg useggas n ulmad 2005/2006, nra ad yili d adlis ara d-isleknen, tikkelt niḍen, belli «tameslayt-a i dyefrurin deg ṣṣeḥ, ɣur-neɣ, nekkni, ur telhi ara kan i ccḍeḥ». Ɣur-neɣ, telha i taɣulin akk n tudert, d nettat ay d tudert ; ma texḍa, ad teḍru yid-neɣ am winna iɣef yenna umedyaz «laṣel-ik, izgel-ik ; win tebɣiḍ, yugi-k, mel-iyi-d wi k-ilan ?» Akken ad issinen yinelmadennneɣ ad arun iḍrisen, tuwi-d ad qeṭṭben ama d ilugan n tseddast n tefyirt, ama d wid n lebni amatu n uḍris. D snat temsal-a uɣur tezzi tidmi-nneɣ deg udlis-a. Deg udlis-a, llan tlata wanawen n yinaw : tasiwelt, aglam, asegzi. Nerra-d tasiwelt, i-wakken ad izmiren yinelmaden ad gzun belli s wassaɣen yellan ger yiwudan (neɣ yif-it ma yenna-d bnadem imigan) akked temlilt n yal yiwen ay iteddes wullis ; tis snat, awadem, yezmer win yettarun ad as-yefk tawuri niḍen : ad t-id-yeglem alama yuɣal wullis-nni amzun d tilawt ; tis tlata, iwudam ttmeslayen gar-asen, yella melmi i d-tuwi ɣef unallas ad d-yessiweḍ ayen ttemyinin yiwudam am wakken t-id-nnan ; daymi d-nessedda tagzemt swayes ara yissin unelmad amek ara d-iger adiwenni deg wullis. Ma d asegzi, yuwi amur ameqqran n tgezmin. D netta ay d inaw agejdan deg Useggas wis 3 n Ulmud Alemmas. Timsal iɣef d-yuwi usegzi, ugtent : ansay, yiwet n tewsit n tsekla, tamguri tamensayt, agama, amaɣrad. Deg wayen yerzan isenfaren, d aselmad d yinelmaden-is kan ay yeẓran d acu yeffɣen fell-asen d wacu i wumi zemren. Di yal tagzemt, ad tafem : • Sin yiḍrisen n yiwen wanaw. • Iluɣma n umawal. Iluɣma-a, rzan ama d assaɣen ger wawalen (takenwa d tenmegla), ama d anamek (tagetnamka, asbadu, iktawalen…). • Tamsirt n tjerrumt d yiluɣma. • Tamsirt n tseftit d yiluɣma. • Tamsirt n trawalt d yiluɣma. • Taɣuri d uzraw n usefru. • Irmad n ufares s tira yeddan d wanaw n yinaw akked tezmert taddayt n tegzemt. Teggra-d, tura, ma iwala uselmad kra ur neffiɣ ara fell-as ama deg yiḍrisen, ama deg temsirin n tutlayt d yiluɣma, yezmer ad t-ibeddel ; acku anagar netta i yessnen aswir n yinelmaden-is d wacu i asen-ilaqen, maca a-wi-yufan mačči d abeddel i ubeddel. Imeskaren
agbur
Amur tamɣunt n ulmad Tagzemt Iḍrisen - Asafar di lɣar n waɣzen sb : 08
1
- Tajeğğigt n wureɣ
sb : 14 sb : 16
- Asefru: Sselṭan n Mejbada
01
- maksen sb : 18
2
- ireg
sb : 24
- Asefru : Tajewwaqt-iw sb : 26 Sb : 07 - Masensen sb : 28 sb : 34
3
- Iɣrem n Yirumanen
- Asefru: Taddart n Leqbayel sb : 36
- Anẓar sb : 40
4
- Tamacahut sb : 46 - Asefru: Targit d laẓ sb : 48
02
Sb : 39
- Amsal n uqermud sb : 50
5
- Taleɣt Sb : 56 - Asefru: Yemma tedda ḥafi sb : 58 - Urar n walqafen sb : 60 - Takerza sb : 66
6
- Asefru: Bu-tjewwaqt
sb : 68
- Ansi i d-itekk ugeffur ? sb : 72
7
- Aman sb : 78 - Asefru : Ajeğğig sb : 80
03
Sb : 71
- Anagraw n yiṭij sb : 82
8
- Amtiweg n Umaḍal sb : 88 - Asefru : Igujilen sb : 90
agbur
Iferdisen n tutlayt
Tajerrumt: Talɣa d twuri n waddad sb : 11 Taseftit : Timeẓra n umyag sb : 12 Tirawalt: Tizelɣiwin n tnila sb : 13 Tajerrumt: imattaren sb : 21 Taseftit: Amyag : Ifeggagen d tmeẓra sb : 22 Tirawalt: Asigez sb : 23 Tajerrumt: Arbib sb : 31 Taseftit: Amaɣun n yizri sb : 32 Tirawalt: - Tamsertit : “i”+ i/y. Sb : 33 Tajerrumt: Tibawt sb : 43 Taseftit: Amaɣun n wurmir sb : 44 Tirawalt: -Tamsertit: d+t, ḍ+t sb : 45 Tajerrumt: Asmekti n yisemmaden sb : 53 Taseftit: Amaɣun n wurmir ussid sb : 54 Tirawalt: Tamsertit : Tazelɣa n tnila « d» d umatar «t» sb : 55 Tajerrumt : Anammal n usentel sb : 63 Taseftit : Amaɣun n yizri ibaway sb : 64 Tirawalt: Tamsertit : ad + « d » n tnila sb : 65 Tajerrumt : Asemmad agensay sb : 75 Taseftit : Amaɣun n wurmir ibaway sb : 76 Tirawalt : Tamsertit : « d » n trila + amqim awsil sb : 77 Tajerrumt : Tafyirt tumyigt d tefyirt tarumyigt : sb : 85 Taseftit : Tafelwit n tseftit sb : 86 Tira n uḍris asegzay Sb : 91 Sb : 92 Tira n uḍris asegzay Sb : 81 Tira n uḍris asegzay Sb : 69 Tira n uḍris asegzay Sb : 59 Sb : 70
Afares s tira
Azenziɣ n yimigan deg wullis Sb : 17 Taguri n udiwenni deg wullis Sb : 27
Asiteg
Sb : 38
Tira n uḍris agelman Sb : 37
Tira n uḍris asegzay Sb : 49
Tirawalt : Tamsertit : ad + amqim awsil sb : 87
Amur amezwaru : Tira n wullis ama d amakun ama icuba ɣer tilawt.
Ad sleɣ i tmacahut, ad tt-ɣreɣ i wakken: 1 - Ad ẓreɣ tamlilt n yal awadem deg wullis. 2 - Ad issineɣ amek i d-gellmen iwudam deg wullis. 3 - Ad ẓreɣ amek i d-gellmen adeg. 4 - Ad ẓreɣ amek i d-ikeccem udiwenni deg wullis. Tagzemt Iḍrisen
- Asafar di lɣar n waɣzen sb : 08 - Tajeğğigt n wureɣ sb : 14 - Asefru : - Sselṭan n Mejbada sb : 16 - maksen sb : 18 - ireg sb : 24 - Asefru : - Tajewwaqt-iw sb : 26
Tajerrumt : imattaren sb : 21 Taseftit: Amyag : Ifeggagen d tmeẓra sb : 22 Tirawalt: Asigez sb : 23
Allalen n tutlayt
Tajerrumt: Talɣa d twuri n waddad sb : 11 Taseftit : Timeẓra n umyag sb : 12 Tirawalt: Tizelɣiwin n tnila sb : 13
Afares s tira
1
Azenziɣ n yimigan deg wullis
Amur amezwaru
2
Taguri n udiwenni deg wullis
- Masensen sb : 28 - Iɣrem n Yirumanen
Tajerrumt: Arbib sb : 31 Taseftit: Amaɣun n yizri sb : 32 Tirawalt : - Tamsertit : “i”+ i/y. Sb : 33
3
sb : 34 - Asefru: Taddart n Leqbayel sb : 36
Aglam n umdan akked wadeg
Aḍris Tagzemt 1ut
Asafar, di lɣar n Waɣzen i yella
Zik-nni, yella yiwen n ugellid - agellid ɣas Rebbi - yesea kan arrac. Tameṭṭut-is tra ad d-seun taqcict. Kkes-d sani ur uwiḍen ulac. Armi dayen teeya ccedda, terna ɣursen teqcict, d ayen i d tiziri. Semman-as Tamella. Asmi tuweḍ d tilemẓit, ttasment akk tullas di tfulki-s. Yiwen wass, ha-tt-a tusa-d yiwet n temɣart, tbedd-d ɣef umnar tessutur tin n Rebbi. Ldin-as-id tawwurt, tekcem, fkanas ad tečč. Cwiṭ akka wiss d acu i d-teddem seg yiciwi-s, terra-t ɣer daxel n tsebbalt. Yiwen ur as-ifaq. Ziɣ d imsebli i tger ɣer tsebbalt-nni, win yeswan d amezwaru, ad igen, ur mazal ara ad d-yaki. Tessawel-as i yelli-s n ugellid tenna-as : « Awi-d kan ad sweɣ a yelli di leenaya-m.» Tuwi-as-id aman, mi truḥ ad as-ten-tmekken, tennaas tnebgiwt-nni n Rebbi : « Sew kan a yelli ad waliɣ, qqaren-d : imi tcebḥeḍ, mi ara tettesseḍ ttbinin-d waman di tgerjumtim. » Teswa Tmella dɣa imir kan tezder deg yiḍes. Rğan ad d-taki, rğan ad d-taki, ulac. Ikker ugellid iger tiɣri i yimdanen akk n tmurt-is, yenna-asen : « Ha-tt-a yelli wiss d acu i tt-yuɣen ; tura, ma yella deg-wen win izemren ad d-yaf ayen swayes ara d-taki, ad tt-yaɣ yernu ad t-rreɣ d agellid. » Kkren wat-tmurt-nni d tirni, yal wa d acu iɣer yesnezgem i wakken ad yuɣal d agellid maca ur yelli win i d-yufan kra n tifrat. Yiwen n yilemẓi d asusam, d uḥric, yeffeɣ taddart, ur yenni i ḥedd. Tiẓgi tettakk-it i tayeḍ, yessaram ad d-yemlil imɣi ara d-yessakin tucbiḥt. Iteddu, iteddu armi iwala iraggen tteffɣen-d seg yiwen n utemmu di tlemmast n teẓgi. Yuẓa ɣur-s, yeldi tawwurt, yekcem yufa amɣar. Yenna-as : « Greɣ-ak Rebbi ma ur iyi-tenniḍ d acu-k a lxelq ! » Yerra-as-id : « D nekk i wumi qqaren amɣar azemni, ɣur-i i ferrun medden tilufa yekkan nnig yiɣil-nsen. Ma tella kra n taluft i k-id-yuwin aql-i da. » Yules-as yilemẓi-nni tadyant am wakken tella. Yenna-as-d umɣar-nni : « Ad teqqimeḍ kra n wussan di teẓgi alama d asmi ara tessiwḍeḍ ad d-tekkseḍ timellalin ddaw tsekkurt ur tettaki. » Dɣa seg wass-nni aqcic-nni ieerreḍ ad ixdem ayen akken i as-yenna umɣarnni. Maca armi d ass wis sebea i yessaweḍ yekkes-d timellalin ddaw tsekkurt ur tuki. Yuɣal ɣer umɣar azemni, yenna-as-id : « Ečč timellalin-nni. Azekka di tafrara, rkeb ɣef ugmar-agi amellal, maca ɣurek ! Iḍarren-is n sdat d usem ma d wid n deffir d tirmegt. Aɣ abrid-ik ɣer usgen n Waɣzen, ad d-tekkseḍ imɣi yellan ddaw n usummet-is, d win i d asafar ara yessejjin yelli-s n ugellid. »
A
macahu, Rebbi ad tt-yesselhu, ad tiɣzif amzun d asaru.
Yeṭṭef abrid-is. Deg usmenɣer n tiṭ, yuweḍ tamurt n Waɣzen. Yufa zzin-as sebea leswar i usgen-is. Yeqqen ayis-is, izger i yiɣerban yiwen yiwen. Armi yeɣli yiṭij i yuweḍ. Yesla-as i Waɣzen mi i d-yuweḍ, yesdewnin weḥd-s : « emm… yella win i d-ikecmen akal-iw, ad t-ččeɣ, ččeɣ tamurt iɣef iteddu ». Yeena yeṭṭes. Uḥric-nni yudef ɣer lɣar n Waɣzen, yuẓa ɣer wanda yeṭṭes, yemmeɣ ad d-yekkes imɣi-nni dɣa iqleb aberdi umcum-nni. Yettermimiz. Ilemẓi-nni tfukk fell-as ddunit. Yerğa armi iwala aseṭṭaf-nni yuɣal ɣer tguni, yekkes-d imɣi ddaw n tsumta-s ur yuki. Izger-d i leswar. Irkeb-d aeudiw, yeṭṭef-d abrid-is d affug. Din-din yuweḍ-d ɣer teɣremt n ugellid. Ddzen imɣi-nni, surgen-as kra n tmeqwa deg wanzaren-is i teqcict dɣa tuki-d amzun d tanafa tawezzlant kan i teseedda. Tuzyint yuɣ-itt yilemẓi bu-tebɣest. Yuɣal d agellid ɣef tmurt. Gan tameɣra n sebea wussan d sebea wuḍan. Ddren tudert n sser d liser. Tamacahut-iw tefra am ueeqqa di tferka. Asegzi n wawalen : tra : tebɣa Usem : lebraq Tirmegt : rreud Remḍan EACUR d Ʃli LEWNIS
Tagzemt 1ut
Ad nnadi ɣef unamek d wanaw n uḍris
1. Ʃzizet Tmella ɣer yimawlan-is neɣ ala ? Ayɣer ? 2. D acu i yeḍran d Tmella ? 3. D acu i d tamentilt n wayen i d-yeḍran ? 4. Anwa asafar i yessejjin yelli-s n ugellid ? 5. Anta tafyirt i d-yessegzayen anwa i d amɣar azemni ? 6. Suffeɣ-d seg uḍris awalen i d-yettalsen abdar n Tmella. 7. Suffeɣ-d seg uḍris awalen i d-yettalsen abdar n yilemẓi-nni. 8. Suffeɣ-d seg uḍris awalen i d-yettalsen abdar n waɣzen. 9. Af-d seg wansi i tebda d wanda i tekfa tegnit tamezwarut n tmacahut-a. 10. Anwi umlan i d-yettunefken di tegnit-a ? 11. Anta tadyant i d-yeslalen taluft ? 12. D acu i d-iḍefren tadyant-a mm-taluft ? 13. Amek tefra taluft ? 14. Seg mi tefra taluft, d acu i d-yeḍran ? 15. Anwi iwudam yellan deg uḍris ? 16. D acu i ilaqen i Tmella i wakken ad tejji ? 17. Anwa i yessawlen i yimdanen akken ad d-afen asafar ? 18. Anwa i iruḥen ad t-id-yawi ? 19. Anwa i yufa d amalal ? 20. D acu i d-yemlal d ugur, ibedd-d mgal-is ? 21. Ha-t-a uzenziɣ n yimigan, yal awadem n tmacahut err-it anida iwata
Amazan
Taɣawsa
Anermas
Imalalen
Anembad
Amnamar 9
Amawal Tagzemt 1ut
1 - Llan wawalen ilan aṭas n yinumak, yal anamek anta tafyirt ideg d-yettban. Af-d inumak ila umyag « aɣ » di tefyar-a :
● ● ●
Wiss d acu i tt-yuɣen ? Aɣ abrid-ik ɣer usgen n waɣzen. Tuzyint, yuɣ-itt yilemẓi.
Af-d sin yinumak niḍen ila umyag « aɣ», err-it di snat tefyar 2 - Suffeɣ-d seg uḍris sin yiknawen n wawal « aeudiw ». 3 - Ɣer tabadut i d-iteddun, af-d deg uḍris anwa awal i wumi twata : Tettwaxdem s taleɣt ; tesea aeebbuḍ, lqae, ajmam ; ttarran deg-s aman. 1 - Fren yiwet n tririt : Agellid : d igellil d sselṭan d amɣar 2 - Senfel awalen yettuderren s yiknawen iwatan
● ● ● ● ●
Zik-nni yella yiwen ugellid, agellid ɣas Rebbi. Kkes-d sani ur uwiḍen. Yudef ɣer lɣar n Waɣzen. tra ad d-seun taqcict. Tilufa yekkan nnig yiɣil nsen.
- Ittakk Rebbi irden I i yir tuɣmas.
10
Tajerrumt
Ɣer imedyaten-agi : ● Tbedd ɣef umnar ● Yenna-as-d umɣar. ● Tger imsebli ɣer tsebbalt. ● Tezder deg yiḍes. ● Yella yiwen n ugellid yesea kan arrac. ● Zzin leswar i usgen n yizem
talɣa d twuri n waddad n yisem
Tagzemt 1ut
Isestanen : 1. D acu-ten wawalen-agi yettuderren ? 2. Anwa addad ideg llan, d ilelli neɣ d amaruz ? 3. D acu i d-yeskanen deg-sen addad-nsen? 4. Af-d addad n yal isem tiniḍ-d amek yuleɣ umaruz-is. 5. D acu i d tawuri n yal yiwen deg yismawen yettuderren?
Ad cfuɣ
Isem yesea sin n waddaden: addad ilelli (md: axxam) d waddad amaruz (md: uxxam). Amek yettaleɣ umaruz ? Yettaleɣ :
● ● ● ● ●
S ubeddel n [a] s [u] : abrid ubrid (xas ma neqqar-d webrid) S tmerna n [w] : awal wawal, udem wudem. S tmerna n [y] : iles yiles, imensi yimensi (deg umeslay, imensi ulac amaruz). S uɣelluy n teɣri tamezwarut : tameṭṭut tmeṭṭut, tamurt tmurt. S ubeddel n teɣri [a] neɣ [i] s [e]: taqcict teqcict, tislatin teslatin.
Melmi yettili yisem d amaruz ? Isem, yettili d amaruz mi ara yili d asemmad asegzay, ama d asemmad n umeskar: (yedda uqcic), ama d asemmad n useɣru arumyig (d uḥric uqcic-a). yettili daɣ d amaruz mi ara yeḍfer tanzeɣt, ama d asemmad s tenzeɣt ( iffeɣ ɣer uzaɣar), ama d asemmad n yisem (yuwi tasarut n tewwurt) Gret tamawt : 1. llan yismawen ur nesei ara addad: wid ibeddun s tergalt ( fad, laẓ, beṭṭu, lğib, lqima…) , kra n wuntiyen iwezzlanen : (tama, tala, timmi, tasa…) 2. Ad nettaru: yirgazen, yimdanen xas neqqar-d [yergazen], [yemdanen].
Iluɣma
1. Ger yismawen-a, af-d anwa i d ilelli, anwa i d amaruz : udrar, adfel, ubruri, wuccen, tefsut, tasga, tagrest, tmeddit, izem, yidles. 2. Efk-d amaruz n yal yiwen deg yismawen-a, tiniḍ-d amek yuleɣ : afus, amdan, tamtunt, iɣisi, imɣaren, tafawet. 3. Af-d tawuri n yal awal yettuderren: ● Yuwet-d ubruri, yessa-d i udfel. ● Yerza ɣer wayla-s, yufa-d timellalin n tsekkurt. ● Yal taggara n yimalas, yettaṭṭaf-d imerga d imeqqranen i yigerdan n udrum-is.
11
Taseftit Tagzemt 1ut
Timeẓra n umyag
Ɣer imedyaten-a ● Zik, yella yiwen n ugellid. ● Kkes-d sani ur uwiḍen. ● Tessutur tin n Rebbi. ● Ad tt-yaɣ yernu ad t-rreɣ d agellid. ● Sew kan a yelli. Isestanen : 1 - Af-d imyagen yellan di tefyar-a n ufella. 2 - Ini-d anta timeẓri uɣur yefti yal amyag. 3 - Amek i tga tigawt i d-yessenfalay yal amyag ?
Ad cfuɣ
Amyag, yezmer ad yefti : - deg yizri, d ilaway neɣ d ibaway : tigawt-is teḍra, temda. - deg wurmir aḥerfi, s « ad » neɣ war « ad » : tigawt-is uread teḍri, ahat ad teḍru. - deg wurmir ussid : tigawt-is ɣezzifet, tettwallas, d tigawt n tannumi. Yezmer daɣen ad yefti deg wanaḍ : yessenfalay-d asendeh. GM : anaḍ ur yettusemma ara d timeẓri n umyag, afeggag n umyag deg wanaḍ am win n wurmir aḥerfi.
Iluɣma
1 - Ini-d deg wacu yefti yal amyag di tefyar-a :
● ● ● ● ● ●
Nniɣ-as : « Kker », yugi, zzher-iw yeṛwa rray-is. Ɣurwat a medden ur ttruḥut ara. Ma yella ttamnen, ttawi ttesbiḥ deg ufus-ik. Ad ruḥeɣ ad awen-ğğeɣ tamurt yekcem waḍu n tisselbi. Ay ixef-iw, rfed asefru, nniɣ-ak : « sber, ur ttru ». Tamaziɣt, teḥwağ lehna, tejreḥ uqbel Ṛṛuman.
2 - Sefti amyag « sel » akked wudem wis 3 n wasuf amalay (netta) deg : ● Yizri ilaway ● Yizri ibaway ● Wurmir aḥerfi ● Wurmir ussid.
12
Tirawalt
Tizelɣiwin n tnila
Ɣer imedyaten-a: Maksen, yemmeslay-iyi-d. ● Yedda-d gma-s. ● Ur zmireɣ ara ad n-azzleɣ, aql-i ḥafi. ● Amek! Illa wacu i d-tuwiḍ ?
●
Tagzemt 1ut
Isestanen : 1. Derrer imyagen n tefyar-agi. 2. Anwi awalen i d-yeqqnen ɣer umyag s tezdit? 3. Ma neṭṭef tafyirt tis 2, limer ad nekkes tizdit ad ibeddel unamek neɣ ala? 4. Acu i d-rennun wawalen-agi i umyag uɣur qqnen? 5. Anwa adeg i ttaɣen wawalen-agi?
Ad cfuɣ
Tizelɣiwin n tnila sskanent-d tanila iɣer tettarra tigawt Md : - iruḥ-d - iruḥ-n Tazelɣa « d » tettarra tigawt ɣer win yettmeslayen, ma d tazelɣa“n“ tettarra tigawt ɣer win i wumi ttmeslayen. Tizelɣiwin n tnila zewwirent amyag neɣ ṭṭafarent-t. - ad d-yas. - melmi ara d-yas - ur d-yusi - la d-yettawi. - awi-t-id. - ifka-ten-id - yuwi-as-t-in. - ayen i d-iqqimen. - amek i n-iruḥ? Ttarran tizdit: - ger yimyagen d yiwsilen-nsen : yenna-as. - ger tzelɣiwin n tnila d umyag (ama zwarent ama ggrant) : yusa-d , ad d-yas. - ger yisenkaden d yimqimen iwsilen : aql-i, ha-t. - ger tenzeɣt d uwsil-is: ɣur-sen.
Iluɣma
1 - Err tizdit anda tlaq. - Ur d yusi, ur d iceyyee, ur d iruḥ ɣer warraw-is. - Aql i usreɣ am yitbir aksum. - Yuwi as t in. - Ifka ten id - Ayen i d yeqqimen, fkiɣ awen ten. - Ansi i d tusiḍ ay agu, ay agu i d yuwi waḍu? - Ha tt an la tettnadi leerac. 2 - Efk-d tifyar (imedyaten) i kra n wanda tettili tezdit.
13
Aḍris Tagzemt 1ut
Tajeğğigt n wureɣ
Tella yiwet n teqcict qqaren-as Lunğa, tufrar-d ger tezyiwin-is di ccbaḥa. Baba-s n Lunğa d agellid. Iḥemmel yelli-s am umemmu n tiṭ-is. Yiwen wass tuḍen Lunğa, iɣli-d fell-as waṭṭan urğin yelli win i t-issnen. Baba-s iffeɣ-it leeqel, inuda-d akk imsujjiyen n tmurt ur yelli win i as-yufan ixef-is. Agellid yuɣal am umeslub. Iger tiɣri i yimdanen i wakken ad as-id-awin tajeğğigt n wureɣ. Iṛeggem-asen belli win ara tt-idyawin ad as-yefk yelli-s yernu ad t-yerr d agellid. Di tmurt-nni, yella yiwen n yilemẓi tuwi Lunğa fell-as iḍes. Iḥemmel-itt, ibɣa ad tt-yaɣ maca netta d igellil. Asmi yesla i teɣri n ugellid ɣas akken yeẓra urğin yelli win yessawḍen ad dyawi tajeğğigt n wureɣ, yenna-as : « D tagi i d tagnit rğiɣ acḥal ay-a, s tjeğğigt-agi n wureɣ ara awḍeɣ ɣer tjeğğigt n wul-iw, ad tt-id-ssiseɣ neɣ ad mmteɣ deg unadi fell-as ». Yeṭṭef abrid ɣer umɣar azemni. Yenna-as-id umɣar nni : « Ruḥ ɣer udrar aberkan, ad tafeḍ dinna yiwet n tjeğğigt n wureɣ, awi-tt-id i yelli-s n ugellid, ad as-tili d asafar ara tt-issejjin ma irad Rebbi ». Iruḥ yilemẓi-nni, yuwi yid-s ikerri. Abrid yuɣ yessa d uguren, maca d abrid ara t-issemlilen d tin izedɣen ul-is.Tiɣilt tettakk-it i tayeḍ, amadaɣ yettakk-it i wayeḍ armi yuweḍ. Yufa yiwen yizem yelluẓ, d netta i d aeessas n teẓgi. Mi t-id-israḥ yesla-as iqqar-as « Euhdeɣ Rebbi ar win ara iyi-id-ifken ad ččeɣ alama ṛwiɣ, ard as-fkeɣ ula d tajeğğigt n wureɣ ». Imir, netta yeffeɣ-d, yefkaas ikerri-nni, yuẓa ɣer tjeğğigt n wureɣ. Tban-as-id tettirriq di tlemmast n udrar aberkan.
14
Yuɣal-d s tjeğğigt-nni. Yerra ɣer teɣremt n ugellid, isali yuɣ-d akk tamurt dɣa usand yimezdaɣ ad ḥedren i tedyant. Yufa agellid, imsujjiyen, amɣar azemni, akked uɣref d tirni ttrağun-t. Ifka-as tajeğğigt i Lunğa, yeffeɣ-itt waṭṭan.
Tagzemt 1ut
Tamurt tedhen-itt tumert. Sebea wussan d sebea wuḍan d tameɣra. Ilemẓi-nni i yellan d aẓawali, yuɣal d agellid yerna yufa ul n wul-is. Agellid, tura, iffeɣ-it uɣbel : netta tuweḍ-d tallit ad isgunfu ; yelli-s akked tmurt-is ger yifassen n laman i llan.
Ad nnadi ɣef unamek d wanaw n uḍris
Imeskaren
1. S wacu i tufrar Lunğa ɣef tezyiwin-is? 2. Acu tegziḍ di tefyirt-a: Iḥemmel yelli-s am umemmu n tiṭ-is? 3. Anwa arraz i iṛeggem ugellid i win ara as-id-yawin asafar i yelli-s? 4. Acu yessawḍen ilemẓi-nni ad inadi ɣef usafar ara yessejjin Lunğa? 5. Anwi uguren i d-yemlal? 6. Yessaweḍ yuwi-d asafar neɣ ala? 7. Amek yexdem? 8. Amek i as-id-ggran wussan? 9. Af-d awalen (d ismawen neɣ d irbiben) i d-yettalsen abdar n Lunğa. 10. Af-d imataren udmawanen i d-yettalsen abdar n Lunğa. 11. Semres isenfalen ama d ismawen ama d irbiben ama d imataren ama d iwsilen swayes ara tekkseḍ allus ur nwata ara. Tzemreḍ daɣen ad tekkseḍ awalen i ilaqen ad ttwakksen : Masin d ilemẓi, iḥemmel Taseedit. Taseedit tra aqefḍan ur yegzim lemqes ur txaḍ tsegnit. Iruḥ Masin ad d-yawi aqefḍan i Tseedit. Yuwi-d aqefḍan. Yefka aqefḍan Masin i Tseedit. III) Azenziɣ n yimigan d tegnatin n wullis 1 - Suffeɣ-d tignatin n tmacahut Tajeğğigt n wureɣ. 2 - Suffeɣ-d aɣawas n yimigan yellan di tmacahut Tajeğğigt n wureɣ..
Ad cfuɣ
Asmekti : s umata, di tmacahut, ttilint, kradet n tegnatin : - tagnit tamezwarut, ttilin deg-s yisalan yerzan akud, adeg d yiwudam ; ur d-ḍerrunt ara degs tedyanin. - tagnit tis snat : talalit n taluft + tigawin + ferru n taluft - tagnit n taggara : tettemcabi ɣer tmezwarut xas akken ur tent-kifkif ara. Ulac deg-s taluft. Yal awadem deg wullis, ladɣa di tmacahut, ila tamlilt, yella : - win neɣ tin yuznen i wakken ad d-yettwaḍebber kra. - win neɣ tin ara yeṭṭfen ayen akken i d-yettwaḍebbren. - taɣawsa-nni i ilaqen ad d-tettwaḍebber. - anembaḍ: win neɣ tin i d-yuwin taɣawsa (imɣi) - imalalen: win neɣ tin neɣ ayen ieawnen anembaḍ - imnamaren: win neɣ tin neɣ ayen i d-yufa d ugur unembaḍ.
15
Asefru Tagzemt 1ut Sselṭan n Mejbada
Deg yidurar n Mejbada, Yiwen sselṭan mechur, Deg uzal ineqq at-tmira, Mi d deg-yiḍ ad isxerxur. Ur iṛewwu tanafa ; Ɣas mi ten-yurga Ad as-rẓen aqecrur Ikker-d deg yiḍ yettsuɣu, yusa-d ɣur-s lewzir-is. Inna-as : « Ay ahruḥu, Taluft-a yeḍher yixef-is. Tamurt-a, ad tt ynemḥu, Yiwen ur ileḥḥu, Imir-nni ad ifru ccɣel-is ». Ula d yiwen ur d-yettagar Di ccɣel-is ad ineqqi. Dayen ad ixlu tuddar I wakken ad yetthenni. Lewzir-is ur t-ittnamar, Iɣli ɣef tgecrar, Ula d acu ara d-yini. Yenɣa akk kra d-yeqqimen, Aqcic, argaz, tameṭṭut. S umɣar s win d-ilulen, Isukk akk, deg-sen tafrut. Ulli, iɣyal, uccanen, Iwtal, izmawen… Win ara imeḍlen yemmut. Yeqqim tameddit-nni, Ala lewzir d amwanes. Ha-t-ayen la d-yettmekti, Yeɣli-d yiḍ, yezzi ɣur-s : Ur ttixir ara syagi ! Tura keččini, Enɣ-iyi ma qqleɣ s iḍes. Muḥend u Yeḥya, Isuɣel-d aḍris n Prevert « le sultan du Cachemir »
Isestanen : 1. Asefru-a d tamacahut : a - Af-d deg wansi i tebda d wanda i tfukk tegnit tamezwarut. b - Af-d deg wansi i tebda d wanda i tfukk tegnit tis snat. c - Af-d deg wansi i tebda d wanda i tfukk tegnit n taggara. 2. Sselṭan n Mejbada, d asnaraf (amesbaṭli) neɣ d uɣdim (aḥeqqi) ? Kkes-d seg uḍris ayen swayes ara tesbeddeḍ tiririt inek. 3. Mi akken ineqq at-tmira, sselṭan, yettaf talwit neɣ ala ? 4. Amek yexdem i wakken ad yetthenni ? 5. Seg mi yenɣa wid akk yettidiren di tmurt-nni, yufa talwit neɣ ala ? 6. Mejbada d tamurt yellan di tilawt neɣ d amedyaz kan i tt-id-yesnulfan
16
D nekk ara yarun
1- Suffeɣ-d azenziɣ n yimigan yellan di tmacahut-a, rnu ssuffeɣ-d tignatin n wullis. Zik-nni, yella yiwen n ugellid, d tullas kan i yesea. Yessi-s, di sebea uwlent akkit. Netta, iḥulfa d lawan ad d-yaf win ara yuɣalen deg umkan-is. Yebda iferren ger yiḍulan-is anwa ara yerr d agellid. Yettnadi ad iẓer anwa deg-sen i yuklalen ad yuɣal deg umkan-is. Yiwen wass, igrew-iten-id yenna-asen : « Aql-i uḍneɣ aṭṭan diri-t ; tura, ad awen-sutreɣ ad iyi-id-tawim ayen ara yi-issejjin. Ɣef wakken ssneɣ, anagar tteffaḥ i d-izegren i sebea yillen i d asafar iwatan ». Kkren, yirgazen-nni di sebea, ṭṭfen abrid ɣer tmurt urğin ssinen. Kkes-d amek ur swakkṛen, ur ssawḍen ara ad d-afen amek ara zegren i yillen-nni. Yiwen ger yiḍulan n ugellid, yerza ɣer uftis n yilel, yetteassa dinna. Yeggar tamawt i kra yellan. Yiwet n tikkelt di tafrara, yendekwal-d, yessaki-t-id ssut n yiferrawen. Yessakked, yufa d igider anect ila-t. Yerza ɣer umɣar azemni : « A baba amɣar azemni, af-iyi-d amek ara zegreɣ ». Yemla-as-id umɣar-nni. Yezla azger aberqac. Yekkes-d seg-s sebea tecriḥin. Yuweḍ ɣer tama n yilel amezwaru, yettrağu dinna armi iwala igider-nni. Yenna-as : « Eahed-iyi s Rebbi ar d iyi-tzegreḍ. Nekk, si tama-w euhdeɣ-k ar-d tawiḍ tunṭict”. Yeqbel yigder-nni.Yerkeb ger wafriwen-is. Yal mi zeggren yiwen n yilel ad as-yefk yiwet n tecriḥt. Akken, akken, armi d ilel wis sebea ; iruḥ ad as-imekken tacriḥt dɣa teɣli-as. Amek ara yexdem ? Yeṭṭef lmus igzem-d tacriḥt si tqesbuḍt-is. Akken i as-ttyefka, yenna-as-id yigider-nni : « Emm… merriɣet. Limer mačči d lemeahda n Rebbi ad ak-bruɣ ɣer ger tangiwin ». Izger-it, yuwi-d tteffaḥ-nni. Mi i d-yuweḍ, yufa-d islifen-nni-ines ttrağun-t, yenna-asen : « Ad awen-fkeɣ tteffaḥ ad t-tawim, maca ad awen-id-kkseɣ tifednin nwen timecṭaḥ. Ma d nekk ur tedduɣ ara ». Qeblen. Ruḥen d tazzla ɣer ugellid ad awin cciea. Yesnezgim ugellid d acu n yirem niḍen swayes ara d-yaf anwa iẓewren. Ur-din akka, ḥa-t-a yuweḍ-d uḍewwal-nni i d-yuwin tteffaḥ-nni. Yenna-as i ugellid : « D nekk i d-yuwin tteffaḥ ay agellid ». Islifen-nni-ines nekṛen-t akk. Yuwet ɣer uqrab-is, ijbed-d tifednin-nni. Yenna-as i ugellid : « Ini-asen tura ad akd sseknen ma sean tifednin timecṭaḥ ». Yessuter deg-sen ugellid ad as-id-mlen akk iḍarren-nsen, dɣa widak tesseblee-iten lqaea. Yuɣal d agellid. Usan-d akk wat-tmurt unzen-as. 2 - Aru-d tamacahut s uzenziɣ n yimigan-a : Agellid Ayefki n tsedda di teglimt n mmi-s Tameṭṭut n ugellid
Tagzemt 1ut
Imalalen
Ilemẓi iran yelli-s n ugellid
Imnamaren
Asegzi : Swikkeṛ : mi ara tekkreḍ i wayen umi ur tezmireḍ ara. Iknawen-is : meireḍ, swatter Irem (seg arem) : ereḍ, d ayen swayes ara tjerrbeḍ kra neɣ alebeeḍ .
17
Aḍris Tagzemt tis2
Maksen
Z
ik-nni llan sin watmaten d igujilen. Nḥafen aṭas yerna zgan muɣebnen, imi urğin ččin ad ṛwun. Yiwen yiḍ, inɣa-ten laẓ, rnan fad akked usemmiḍ armi ula d iḍes yejla-asen. Kkren ttxemmimen amek ara xedmen akken ad ffɣen si liḥala ideg ttilin. Anaragnsen d anesbaɣur: addayninis iwerrek d ulli d tɣeṭṭen, aqwir-is, yeččur d igumma d yizegza, nutni isenzef-iten laẓ. Tigullelt, tessencaf : degmi sin n watmaten ffɣen seg uxxam, ṭṭfen abrid n lexla. Yiwen yuwi yid-s acekkar, wayeḍ d tafrut. Amezwaru yerra s addaynin n unarag-nsen yettnadi ɣef yikerri amegrus. Ma d wayeḍ, yudef s aqwir, yebda agzam n yizegza, yettarra ɣer ucekkar. Anarag, yesla i kra n lḥess ɣer berra, yessawel i mmi-s : ɣur-k kan! - Ṛuḥ ẓer acu akka yesderbizen deg uqwir, glu s uydi-nni. Aydi-nni ssawalen-as Maksen. Di berra, d tillas timḍellas. Mi yeldi uqcic tawwurt n uqwir, yessawel : « Maksen! Maksen! » Amakar amezwaru yellan deg uddaynin yerra-as-d : « aql-i da! » Imi d tillas timḍellas, aqcic ur iwala ara anwa i as-d- yerran awal, iɣil d aydi-nni-ines. Tekcem-it tergagayt, yerwel s axxam s tazzla. Iwala-t-id baba-s, yenna-as: « D acu i k-yuɣen »? - Maksen, imeslay-iyi-d. s yixef n yemma ar d tidet. - Maksen? Aydi-nneɣ? - Siwel-as kečč, ad twaliḍ. Bab n uxxam, yeffeɣ-d yettḥeyyer, dɣa yessawel! - Maksen! - Yerra-as-d umakar: « ih! Aql-i da! » Yewhem urgaz, yettḥeyyer deg wayen yesla. « A mmi, urğin sliɣ neɣ ẓriɣ ay-agi! ines. - Azzel, ruḥ ɣer Baba-Amɣar n taddart, ini-as ad d-yas yerna ad d-yeglu s nnesxa-nniAqcic yuɣ-as awal i baba-s, yuzzel din-din. - A baba-amɣar, teḍra tɣawsa deg uxxam-nneɣ tessewham. La ak-yeqqar baba: « As-d tegluḍ-d s nnesxa-k. »
1
- Ur zmireɣ ara ad azzleɣ yid-k, aql-i ḥafi. Yerra-as uqcic:« ad k-bibbeɣ ». Yeddem-it uqcic ɣef tuyat-is, igzem-d s temɣawla s axxam. Deg ubrid i d-uwin i llan yimakaren-nni.
Tagzemt tis2
- Amakar-nni, igezzmen igumma d yizegza, iwala Baba-Amɣar mebeid iɣil d gma-s, dɣa yebda yessaram, yenna-as : « Amek! Illa wacu i d-tuwiḍ ? » Aqcic i d-yeddan d Baba-Amɣar, mi yesla i usiwel, iɣil d baba-s i as-d-yessawlen, yerra-as : « ih! Yella.» - « Ḍegger-it-id. Tafrut-agi-inu, ha-tt-an temsed akken ilaq, awi-t-id ad as-kkseɣ amegreḍ » Baba-Amɣar, kfan deg-s yifadden, ineggez-d ɣer lqaea, yefka-tt d tarewla. Maca aqendur-is yeṭṭef-as ufurek, ur yezmir ara ad d-yuɣal ɣer-s ad t-id-yekkes, ikemmel kan akken d tarewla. Mi d-yeffeɣ umakar s yikerri seg uddaynin, yufa-d aqendur ɣef ẓẓerb, yewhem, irfed-itid, dɣa yessawel i gma-s i d-yuwin acekkar n yigumma d yizegza, ad d-yas ɣur-s, ad uɣalen s axxam. Uɣalen-d yimakaren s axxam, s ucmumeḥ d teḍsa, qqlen d inesbuɣar. Akken qqaren wat zik, win irun tanezzayt, yezmer ad yeḍs tameddit Odilon Redon, Arbre et Etoiles Yessuɣel-it-id Ʃ. LEWNIS
Iwerrek : yeččur armi d ulamek, imelles. Amegrus : win yeṛwan
Ad nnadi ɣef unamek d wanaw n uḍris
1. Amek tettwaliḍ tanmegla ger tudert n sin watmaten d unarag nsen? 2. Melmi teḍra tedyant-agi ? 3. Acu n wawalen i d-yesskanen aya? 4. Ayen ɣer Baba-Amɣar n taddart i yuzen urgaz mmi-s? 5. Acuɣer ur d-yeddi ara yid-s umɣar d umatu? 6. Ayen i d-yettarra awal umakar i uqcic d baba-s mi sawlen Maksen? 7. Isem «Maksen» d awal uddis, amek yuleɣ ? 8. Acḥal n yiwudam i yellan ? 9. Acu i d tawsit n umur amezwaru (tseddart 1ut) n uḍris? 10. Anwi i d iwudam ixataren ? 11. Muqel asigez n uḍris tiniḍ-d melmi i nerra : tajerriḍt sdat tefyar. 12. Acu i aɣ-d-sskanent tusligin di tefyar ? 13. Anda i tent-nettarra? 14. Amek i as-neqqar i wanaw-agi n uḍris? 15. Acu n temsirt i tzemreḍ ad tt-tafeḍ di tefyirt taneggarut? 16. Acu yugten deg uḍris, d tasiwelt neɣ d adiwenni ? D umatu : din-din, imir kan.
19
Amawal Tagzemt tis2
1 - Suffeɣ-d si tseddart tamezwarut n uḍris sin wawalen ilan yiwen unamek, syin err-iten di tefyar. 2 - Suffeɣ-d seg uḍris aktawal n tigullelt tiniḍ-ḍ amek-itt tudert n sin watmaten. 3 - Af-d anamek n umyag « ṭṭef » di yal tafyirt.
● ● ● ● ● ● ● ● ● ● ● ● ●
Sin watmaten ṭṭfen abrid n lexla. Aqcic-ina yeṭṭef-d amergu. Yeṭṭef-d takarḍa n Yennayer. Ma yeṭṭef awal ur as-iberru. Ṭṭef imi-k. Yeṭṭef-aɣ ṭṭlam di teẓgi. Tameṭṭut-agi teṭṭef addud. Iselsa-agi ṭṭfen-iyi sin n yiseggasen. Asmi akken ur xeddmeɣ ara d netta i iyi-ṭṭfen afus. Iṭṭef-d s gma-s. Yeṭṭef-iyi wudem-ik. Ur yettaṭṭaf ara udfel d tama n yilel. Akken kan iwala izem yeṭṭef-itt d tarewla.
4 - Awal « amakar » d isem n umeskar yuleɣ s tmerna n uzwir « am » : am+ aker. - Nadi deg uḍris isem n umeskar niḍen, ad yili yuleɣ s uzwir niḍen. 5 - Efk-d isem n umeskar i d -yeffɣen seg wawalen-agi. Idir Eks Urar Izmir Issin 6. Qqen yal isem ɣer unamek-is (d aqcic i d-yettmeslayen) Isem n timmarewt Baba Yemma Gma Uletma Eemmti Xalti Ayaw Tayawt Anamek-is - Gma-s n baba - D yelli-s n uletma - D nettat i yi-d-yurwen - Gma-s n yemma - Baba-s n baba - Mmi-s n uletma - mmi-s n yemma - D netta i yi-d-yeğğan
20
Tajerrumt
Ɣer imedyaten-a : ● D acu i k-yuɣen? ● Yella wacu i d-tuwiḍ ? Isestanen : 1. Acu-t wanaw n tefyirt-agi? 2. Acu i t-id-yemmalen? 3. Anwa awal swayes tebda? 4. Acu i d-yemmal wawal-agi? 5. Amek i as-qqaren?
Imattaren
Tagzemt tis2
Ad cfuɣ
Llant snat n tefyar timattarin: - Yiwet s umattar. Md: anwa argaz i d-yusan? - Tayeḍ mebla amattar. Md: ad tedduḍ azekka? Amattar yezmer ad d-yas weḥd-s di tazwara n tefyirt. md: Acu teččiḍ? Neɣ ad t-id-tezwir « d » n tilawt. D acu i d-yuwi ? neɣ tanzeɣt « n ». N wacu-ten yidrimen-a? Asesten yezmer ad d-yawi : - ɣef wadeg : - anda yezdeɣ ? - ɣef wakud : - melmi ara d-yaweḍ ? - ɣef tɣara : - amek iga ? - ɣef tesmekta : - acḥal n yidlisen i teɣriḍ ? Ha-ten-i kra n yimattaren : anwa, anta, anwi, anti, acu, anda, melmi, sani, ayɣer, acuɣef, acuɣer, acimi, ukkud, swayes, uɣur, amek ... ?
Iluɣma
1. Err amattar iwatan anda yella yilem. Amek , anda, acḥal, ayen, sani, anwa, acu, anta,
● ● ● ● ● ● ● ●
…… iga daxel, uxxam-ina ? …… i d-yusan ɣur-wen iḍelli? ….. .. ara tenseḍ ? ….. .. ur d-tusiḍ ara ɣer tmeɣra n gma-k? ……. i t-yuɣen ugrud-ina mi la yettru ? …….. i d tamurt-ik ? …….. i d azal n tkerrust-ina ? …….. i terriḍ ?
2. Semres imattaren-agi di tefyar. Acu, amek, anwa, anti, acuɣer, uɣur, ayen, ukkud. 3. Aql-ik d amsaltu. Efk-as 8 n yisestanen, i umenhar n tkerrust ixedmen tawaɣit deg ubrid, ɣef lekwaɣeḍ, arured, adeg, tazwarayt, atg. Semres imattaren iwatan.
21
Taseftit Tagzemt tis2
Ɣer imedyaten-a: Tuḍen Lunğa. Ur tuḍin ara Lunğa. Ad taḍen Lunğa. Tettaḍen Lunğa.
Amyag : ifeggagen d tmeẓra
● ● ● ●
Isestanen : 1. Af-d amyag yellan di tefyar-agi. 2. Suffeɣ-d imataren udmawanen iman-nsen, ifeggagen daɣen iman-nsen. 3. Acḥal n yifeggagen i yesea ihi umyag “aḍen”? 4. Sefti imyagen sel, gen, muqel d wudem wis 03 n wasuf amalay (netta), d tmeẓra irkelli, rnu suffeɣ-d afeggag. (ẓer tafelwit) Amyag Izri Sel Gen Muqel Afeggag Izri ibaway Afeggag Urmir Afeggag Urmir ussid Afeggag
Ad cfuɣ
Llan yimyagen sean 04 n yifeggagen, yal timeẓri s ufeggag-is: afeggag deg yizri, wayeḍ deg yizri ibaway, wayeḍ deg wurmir aḥerfi, wayeḍ deg wurmir ussid. D amedya : amyag aḍen. - Llan yimyagen yesean kan tlata n yifeggagen, ur ttgen ara amgarad ger yizri d wurmir (Md: yekrez / ad yekrez). - Llan daɣen yimyagen sean kan sin yifeggagen: yiwen ufeggag deg yizri d yizri ibaway d wurmir, afeggag niḍen deg wurmir ussid (Md: imuqel, ur imuqel, ad imuqel / ittmuqul).
Iluɣma
1 - Smel imyagen-agi ɣef kradet n taggayin: Ruḥ, wali, ečč, sew, ẓer, gen, ini, ɣiwel, gzem, aru, fru, ddu, hudd, ɣurr, ali, anef. Wid ilan sin n yifeggagen Wid ilan krad n yifeggagen Wid ilan ukkuẓ n yifeggagen
1 - Ha-ten-ad yifeggagen, af-d anta timeẓri ideg ttilin: (am umedya amezwaru) Sew: swi d afeggag ɣer yizri (swiɣ) ɣer yizri ibaway (ur swiɣ, ur neswi) . Ẓer: ẓra, Mel: mla, Fren: ferren, Ali: ttali,
22
Tirawalt
Ɣer imedyaten-a: ● Masensen, d agellid n Yimaziɣen. ● Yuker, ḥedreɣ ; yeggul, umneɣ. ● Acu i tebɣiḍ ay aderɣal? D tafat. ● Yenna-as: « A baba, uwten-aɣ », yenna-as: « A mmi eeqlen-aɣ ». ● Inqer-d yiṭij, iḥuza-d akk adrar; agu yennerfad. ● Aṭas i ččiɣ ass-agi: seksu, aɣrum, udi, tamemt… ● Tgerrez lqahwa-agi-nwen! Isestanen : 1. S wacu bdant tefyar-agi? 2. S wacu fukkent? 3. Acḥal n yisɣilen n usigez i yellan? 4. Acu i d tamlilt-nsen di tira? 5. Ma nekkes-iten, amek ara yili uḍris?
Asigez
Tagzemt tis2
Ad cfuɣ
Deg umeslay, anya d uẓawan n taɣect n umdan rennun-d anamek i tefyirt. Yezmer ad dyesteqsi neɣ ad d-yefk isali neɣ ad d-imel yewhem di kra neɣ ieğeb-it kra s unya d uẓawan n taɣect. Maca di tira, ur d-tettbin ara taɣect, daymi ttarran medden isɣalen n usigez. Asigez, d tagrumma n yisɣalen i d-yessisdiden anamek n tefyirt, di tira. isɣalen usigez d wi: Agaz (.) agaz n ubhat (!), agaz n usesten (?), sin wagazen (:), agazen n wagal (…), agaz d tefrayt (;), tafrayt (,). Isɣalen-agi, ɣur-sen mennaw n twuriwin. Ttilin ger wawalen neɣ ger taggayin n wawalen neɣ ger tefyar. Agaz: di taggara n tefyirt tamseɣrut neɣ timsendeht. Agazen n wagal: mi ara tili tesgunfut maca takti neɣ ameslay mazal ur ifukk ara. Agaz n usesten: di taggara n tefyirt n usesten. Agaz n ubhat: di taggara n tefyirt i d-yessenfaliyen afrayen (awham, aeğab, urrif). Agaz d tefrayt: daxel n tefyirt mi ara tili tesgunfut tugar tin n tefrayt maca ur tuwiḍ ara am tin n wagaz. Tafrayt: mi ara tili tesgunfut d tawezzlant mliḥ. Sin wagazen, semrasen-ten mi ara d-sfehmen kra neɣ mi ara d-arun ayen i d-yenna walbeeḍ.
Iluɣma
1- Err asɣal n usigez iwatan deg wadeg n (/) Mi yuweḍ/ yufa imawlan-is zwarent/ anida teqqimeḍ akka/ netta yusa-d zik/ ma d kečč tensiḍ dinna/wissen ma t-id-yawi/ akka i d tamurt/ ɣurek imakaren/ Ayrad d Umayas seeddan yennayer di tmurt / nutni d twaculin nsen/ 2- Sigez aḍris-agi. Yiwet n tikkelt izga-d Remḍan deg unebdu lɣaci la d as-meggren i Ccix d tiwizi ha-t-a yuweḍd yiwen uxuni yenna-as aneem a Ccix di taddart-ina walan aggur ččan Ccix yezzi s imeggaren yenna-asen Ččet Isla ccix Sadeq n Ugni n Teslent irkeb imir-nni iruḥ ɣer Ccix mi yuweḍ yennaas Yenna-as Ccix d leflani A Muḥend tenniḍ i zeyyar ad ččen I netta wi as-yennan Yenna-as nniɣ-asen A Muḥend wi ak-yennan ass-a d Leid
23
Aḍris Tagzemt tis2
Ireg
Z
24
ik-nni di tmurt n Tegzirt n Tafukt, yella yiwen urgaz irwel-d si lḥebs, ttnadin-t yimsulta. Yiwet n tikkelt, usan-d ɣer-s ad t-awin, irwel-asen. Maca uwten-t s kra n tersasin ugsen-t deg uḍar, yerwel-asen yerra ɣer uxxam n Gelden, yaf-n mmi-s Ireg, d agrud n 10 n yiseggasen, weḥds deg uxxam, yeẓẓel ɣef tuga, yeẓẓiẓin i yiṭij. Iqerreb unaggas ɣer Yireg, yenna-as: - Kečč d mmi-s n Gelden? - D mmi-s ih! - Nekk d amnafeq, ha-ten-i ḍefren-iyi-d yimsulta, ɣiwel ffer-iyi, ur zmireɣ ara ad lḥuɣ. - Acu ara d-yini baba ma ffreɣ-k netta ur yeẓri - Ad ak-yini txedmeḍ ayen yelhan - Anda tezriḍ? - Ɣiwel ffer-iyi, ha-ten-i uwḍen-d - Suggem ar d-yaweḍ baba - Ad gganiɣ? A tiwri-w! Tura kan ad d-ḍillen.Ɣiwel ffer-iyi neɣ ad k-nɣeɣ. Ireg, ur yuggad ara, yerra-as : - Amrig-ik d ilem, ifukk deg-s ṛṛsas. - Ɣur-i ajenwi. - Maca ur tezmireḍ ara ad tazleḍ am nekk! Dɣa yeggug cwiṭ fell-as. - Ur telliḍ ara d mmi-s n Gelden, keččini! - Ad iyi-teğğeḍ ad ttwaṭṭfeɣ d tama n uxxam-nwen? Agrud, tergagi-d tasa-s mi yesla i yimeslayen-agi. - Acu ara iyi-d-tefked ma ffreɣ-k? Amnafeq inuda akk leğiban-is ur yufi kra yelha ad as-t-yefk.
Ireg yecmumeḥ mi iwala idinaren, yeṭṭef-iten-id dɣa yenna-as i umnafeq: « Ur ttaggad. » Imir kan ixdem-as-d yiwen uwrus deg uddamus n usaɣur yella yers d tama n uxxam. Yekcem umnafeq ɣer daxel, idel-it uqcic maca yeğğa-as ansi ara yesnuffes. Yessemsawi asaɣur-nni akken ur ttfiqin ara yimsulta dinna ay yeffer urgaz-nni. Iruḥ yuwi-d tamcict d warraw-is, isers-iten s ufella akken ur ttarran ara yimsulta tidmi-nsen ɣer dinna. ikker yesfeḍ timiqwa n yidamen i d-yengin seg uḍar n urgaz-nni. Mi ifukk yuɣal ad yeẓẓiẓen i yiṭij. Prosper MERIMEE, Mateo falcone. Yessuɣel-it-id : Ʃli LEWNIS
Tagzemt tis2
Asegzi :
Tiwri : deewessu Iggug : ibeed Anaggas : amejruḥ
Ad nnadi ɣef unamek d wanaw n uḍris
1. Melmi teḍra tedyant-agi? 2. Acḥal n yiwudam i yellan? 3. Anda teḍra tedyant-agi? 4. Ayen yerra umnafeq s axxam n Gelden? 5. Anwa udem swayes i t-iqubel Yireg? 6. Ireg yeffer amnafeq. Ayen ? 7. Anda ifukk wullis? 8. Anda i d-yekcem udiwenni? 9. Melmi yettili udiwenni? 10. Acu yugten deg uḍris-a, d ullis neɣ d adiwenni ? 11. Melmi ttarran tajerriḍt di tazwara ? 12. Acu i d-tesskan tjerriḍt-agi daɣen ?
Ad cfuɣ
Deg wullis, ameskar yezmer, ad d-iger ameslay ger yiwudam. Ameslay-agi ger sin neɣ mennaw n yiwudam, qqaren-as : adiwenni Imyagen swayes i d-yeggar unallas adiwenni deg wullis d wi : ini (yenna, nnanas…) err (yerra-s). Yezmer ad d-yales imeslayen n yiwudam am wakken i ten-id-nnan. D amedya (Yenna-d : « Ad d-aseɣ azekka. » neɣ ad ten-id-yales s yimeslayen-is netta. D amedya : yenna-d ad d-yas, azekka. - Mi ara ten-id-yini akken i ten-id-nnan yiwudam ; di tira, ttilin sin n wagazen uqbel inaw n yiwudam, (:), yezmer daɣen ur yessexdam ara imyagen( yenna-as, yerra-as), yal mi ara yedkel awal uwadem niḍen, ad tili tjerriḍt di tazwara n yinaw n uwadem-nni. - Ameslay n yiwudam, yettuɣal ger tusligin : « »
25
Asefru Tagzemt tis2
Tajewwaqt-iw
Yella yiwen n umedyaz yesea sin n yijewwaqen: yiwen d ameqqran, wayeḍ d ameẓẓyan.Yezga yettawi-ten yid-s. Ɣur-s yiwet n tmazirt yettɣimi dinna icennu, yettawi-d isefra. Yiwen wass, yuli-d ɣer lqahwa, yenna-asen ad as-d-fken lattay. Yessers ajewwaq ameẓẓyan ɣer tama, ameqqran-nni ɣer tama niḍen. Ha-t-a yusa-d yiwen umeddakkel-is yerkeḍ ɣef ujewwaqnni ameqqran yerẓa-as-t, dɣa yekker umedyaz yenna-as: Ay afrux a mmi-s n lefḥel Ma ad tsiḥeḍ ɣiwel Awi-iyi-d lexbar d ukyis A wlidi aql-aɣ netthewwel Ula i nessawel Imi d baba yekfa ṣṣut-is Yerẓa-t yizem n sswaḥel I d-rebbaɣ yekmel Wiss amek armi ibeddel wul-is Muḥend Saeid IHERMAC
Ad nnadi ɣef unamek d wanaw n uḍris
1. Acḥal n yiwudam i yellan ? 2. Anwa yettmeslayen di tseddart 1ut ? 3. I di tseddart tis 2 4. I di tseddart tis kradet? 5. Amek tfehmem awal “ad tsiḥeḍ”? 6. Melmi tsiḥin medden? 7. Ayen i t-yesserwes ɣer ufrux? 8. I wumi yettmeslay umedyaz di tseddart 1ut? 9. Ayen yettnadi umedyaz ɣef lexbar ukyis? 10. Acuɣer i d-yessemres udem 1ru n usget? 11. Ɣer wacu yettarra wawal « ṣṣut »? 12. Ayen i t-id-yessemres umedyaz ihi? 13. Ayen i tjewwaqt i wumi yessawel mačči i urgaz-nni? 14. Isuref-as umedyaz i umdan-nni neɣ ala? 15. Amek i d-yessken urrif-is ɣef tmerẓiwt-nni? 16. Anwi awalen i d-yemmalen ayagi deg uḍris? 17. Anwi awalen deg usefru i d-yesskanen azal meqqren i sean yijewwaqen ɣer umedyaz? 18. Anwa aktawal yellan s tuget deg uḍris? 19. Acu i d-yesskanen leḥzen n umedyaz?
26
D nekk ara yarun Tagzemt tis2
1 - Deg uḍris-a, tlata yiɣersiwen, ttmeslayen gar-asen. Af-d ayen i d-yenna yal yiwen deg-sen. Ales tira i uḍris. Err-as asigez tesqeedeḍ tiririyin akken i d-tuwi ad qeedent. Di tillay-nni n zik azger aramul yettidir di teẓgi netta d yiɣersiwen. Yal tameddit mi ara iruḥ ad d-isew isell-asen mi ttmeslayen ɣef yiwen uɣersiw ur nettwassen qqaren-as « amdan ». Yenna-as yilef : yeẓwer! Yerna-as-d ubareɣ : yeḥrec! Yenna-as uzrem : d anezmar! 2 - Err-as asigez iwatan i udiwenni-agi. Yiwwas iwala Ccix yiwen la yettazzal mebeid. Inṭeq, yenna-asen I syin akkinna acu akka la ixeddem wihin Nnan-as aneem a ccix la yettazzal Yenna-asen Ccix i syin akin yesleb wihin Nnan-as ayen aneem a ccix Yenna-asen i wihin la yettazzalen, ma d ayen s iketben i yuggad ad asirwel, neɣ d ayen ur as-nektib i yeḍmee ad t-yelḥeq Nnan-as aneem a ccix, ahat isea Ccɣel.Yenna-as Ccix Ayen iketben ur ifut Ayen ur nektib ɣas nfu-t Mulud MEEMMRI Seg : Yenna-as Ccix Muḥend sb 134 3. Tebɣiḍ ad teseeddiḍ kra n wussan n usgunfu ɣer yiri n yilel, tmeslayeḍ-as i yemma-k. Sugen-d adiwenni ɣef temsalt-a, err-as asigez iwatan
- Akken yella wass, yeks-it umeksa.
27
Aḍris Tagzemt tis3
Masensen
Masensen, udem-is, yedda-d ɣef yidrimen i d-yessuffeɣ netta akked wid i d-tessuffeɣ tedfert-is.Ɣas akken tugniwin-nni, ur d-mmalent ara akken ilaq tifras n wudem-is ; ɣef wakken i d-yettban, ad yili ger rebein d xemsin n yiseggasen. Allen-is, d timeqqranin. Timmi-s, teččur. Acebbub, yeččur yerna yebren. Tamart-is, d taɣezzfant, d taqeṭṭeant. Ɣef wakken d-qqaren, asmi meẓẓi, yezyen ayen din. Tibeddi-s, d taɣezzfant. Tafekka-s, d tuntimt ; yeqqim akken yeğhed ula d asmi wesser. Yezmer ad yeseeddi ass d ummid, si tnezzayt ar tameddit, s yibeddi neɣ ɣef uerur n wayis. Yuweḍ tmanyin n yiseggasen, mazal-it weḥds i yettali ɣef wayis ; yerna am netta am wat-tmurt-is, ur iḥemmel ara ad as-yerr tarikt. Ur yelli d acu swayes yesburruy i uqerru-is ɣef ugeffur d usemmiḍ. Asmi yekker yimenɣi d Yiqerṭajiyen, ɣas yuweḍ tmanya-u-tmanyin n yiseggasen di leemer, d netta ay inebḍen igen-ines deg unnar n umennuɣ. Azekka-nni, yerzad ɣur-s umenkud n Ṛum, Scipion Emilien, yufa-t-id ibedd sdat yihen-ines, yeṭṭef deg ufus-is tiḥdert n uɣrum, d tina kan ay d imekli-ines. […]. Masensen, ur yessin ara d acu ay d tuggdi ; teqqur tasa-s. Ṭṭbiea-s, tezdi aṭas n tenmegliwin. Ɣas meqqer wayen uɣur yessaram deg tsertit d leḥkem, mi ara d-teḥder twaɣit, ur isedrag ara iman-is ; ikeccem deg umennuɣ d amezwaru. Mi ara iger deg ṭṭrad, yettawi yid-s iḍan, ttḥaraben fell-as. Win ara t-iwalin amek yettqabal leetab d laẓ, am netta, am uneggaru deg yimnayen-is, ur as-yeqqar ara akk d agellid ; ad as-id-iban amzun d aqerru n taddart kan. Maca, seg tama niḍen, deg Sirṭa, tamaneɣt n tgelda-ines, d tiɣremt ay yezdeɣ. Yesnubgut-d ɣer din, yesseččay deg yidrawen i d-yessuddus. Leḥwal i d-yesrus, n uẓref d wureɣ. Yessuddus-d daɣen idrizen, ttasen-d ɣur-sen yinaẓuren ula si tmurt n Yigrigiyen.
2
Masensen, iḥemmel ayen din igerdan. Arraw n warraw-is d warraw n yessi-s, ɣur-s akk i d-kkren. Yiwet n tikkelt, yusa-d ɣer Tmazɣa, yiwen akken yennum yettaɣ ibkan, yettawi-ten i yinesbuɣar tturaren yis-sen mi stufan. Yenna-as Masensen : « Ɛni, tilawayin-nwen, ur awen-dttağğant ara igerdan imi s yibkan i tdehhum ?! » Tagelda ay yenbeḍ Masensen, meqqret aṭas. Yexdem ayen akk i wumi yezmer akken ad dyesbedd awanak n tidet […]. Itenneḍ i uqerru-is azag am wakken xeddmen yigelliden igrikiyen. Yessuffeɣ-d idrimen, isedda-d udem-is s ufella. S tewsa, issegrew-d aṭas n yidrimen. Yessaweḍ yessuddes igen n waṭas n yiserdasen. Yesres-d talwit di tmurt. Yesnefli akken iwata tafellaḥt armi wid yellan d imgalaten uɣalen d imseɣram, yekfa fell-asen ucali, uɣalen d imezgiyen deg yimukan zedɣen, seftin cci-nsen. Iftisen i d-yekkes i Yifniqen, yerra-ten d tiwwura n tnezzut, yexdem deg-sen igudaz, yessemɣer assaɣen n tnezzut akked tmura tizɣarayin. Stéphane Gsel, seg Histoire ancienne de l’Afrique du nord T.III. PP. 302-307, Hachette, 1920 Yessuɣel-it-id R. ƩACUR d M W. USALEM Igudaz : d amkan anda ttaɣen snuzun (ssuq). imseɣram : d wid izedɣen deg yiwen umkan, ttidiren dinna kan. imgalaten : d wid ur nettidir ara deg yiwen umkan kan.
Tagzemt tis3
Ad nnadi ɣef unamek d wanaw n uḍris
1. Anda ay d-ddant tugniwin n Masensen ? 2. Acu n umur n tfekka ay d-mmalent tugniwin-nni i d-yersen ɣef yiqariḍen n tallit-nni ? 3. i di tseddart tis 2, ɣef wacu i d-imeslay umeskar? 4. Acu i iḥemmel ad t-yexdem Masensen ? 5. s wacu i d-yufrar di tallit-is ? 6. Anwa i d Masensen ? 7. Amek yettidir ussan n ṭṭrad ? 8. Amek yettidir mi ara yili di teɣremt-is ? 9. Anti tiɣerwin swayes yettwassen ? 10. Acu yexdem akken ad iqeed tameddurt n uɣref-is ?
- Win ibɣan tamaziɣt, ad yissin tira-s.
29
Amawal Tagzemt tis3
1. Tunẓart. ● Snat n teklatin daxel n tekwatin. D acu-tt, d acu-tt ? (Tiririt seg uḍris). 2. Seg umerḍil ɣer wawal n tmaziɣt ● Ha-ten-a yismawen, kkan-d seg teerabt, qqen yal yiwen deg-sen ɣer wawal n tmaziɣt. Amerḍil Leesker Aeudiw Lxuf Ddewla Ddheb Ttjaṛa / lkumiṛs Lfeṭṭa Awal n tmaziɣt Ureɣ Awanak Igen Aẓref Tanezzut Ayis Tuggdi
3. Seg tbadut ɣer wawal Af-d deg uḍris awalen iwatan i tbadutin-a : - D imdanen ur nettɣim ara deg yiwen umkan, ttinigen seg temnaḍt ɣer tayeḍ ttnadin ɣef wanda ara yeks lmal-nsen. - D imdanen yettidiren deg yiwen umkan kan. 4. Asuddem - Af-d deg uḍris awalen i d-yettwasuddmen seg yismawen-a : 1. Taẓuri 2. Abaɣur 5. Assaɣen inamkayen : takenwa Senfel yal awal yettuderren s uknaw-is ● Wid i d-tessuffeɣ tedfert-is. ● Yezyen ayen din. ● Yeǧhed ula d asmi wesser. ● Tezdi aṭas n tenmegliwin. ● Ur yessedrag ara iman-is. ● Yettawi yid-s iḍan. ● Tagelda ay yenbeḍ Masensen, meqqret aṭas.
30
Tajerrumt
Ɣer imedyaten-a : ● Igenni, idel-it usigna aberkan. ● Txaḍ teslit taqendurt s lkettan axuxi. ● Masensen, d uzyin, tiddi-s d taɣezzfant. ● Yesker assaɣen d tmura tizɣarayin. Isestanen : 1. D acu d-mmalen wawalen yettuderren ? 2. Af-d isem neɣ amyag seg i d-yeffeɣ yal yiwen seg wawalen yettuderren. 3. Wali amek yuleɣ (yebna) yal yiwen deg-sen. 4. D acu-ten wawalen uɣur qqnen wawalen yettuderren? 5. Usan-d uqbel neɣ deffir wawalen uɣur qqnen ? 6. Qqnen akk srid neɣ yella kra yekkan gar-asen ?
Arbib
Tagzemt tis3
Ad cfuɣ
Arbib, d awal ; irennu ɣer yisem ama srid, ama s tzelɣa n tilawt « d ». Arbib, yemmal-d amek imug (iga) wayen akken d-yemmal yisem-nni uɣur yerna. Arbib, am yisem, yesea tawsit d umḍan d waddad. (aberkan, taberkant, iberkanen, uberkan…). Deg wayen yerzan talɣa, aṭas n talɣiwin swayes ttalɣen yirbiben ; ha-tent-a : ameqqran, azegzaw, awraɣ, alewwaɣ, amellal, uzyin, ačinawi, imibrik, amesbaṭli …
Iluɣma
1. Af-d irbiben deg tefyar-a : ● Allen-is, d timeqqranin ; timmi-s teččur ; acebbub-is, yeččur yerna yebren ; tamart-is, d taɣezzfant; d taqeṭṭeant. ● Ɣas meqqer wayen yessaram deg tsertit, ikeccem d amezwaru deg umennuɣ. ● Tesea sser ulama d timibrikt. ● Cceer n ubareɣ, d imizwiɣ ; tiqejjirin d tiwezzlanin. 2. Yal arbib, af-d awal seg i d-yefruri. ● Awezzlan, amidadi, aḥcayci, ačinawi, axuxi, ameqqran, amellal, imicbiḥ, ubrin, uzlig, afulkay. 3. Yal yiwen deg yirbiben-a, ini-d amek yuleɣ. Wali amedya amezwaru tkemmleḍ. Arbib - Aɣezzfan - Ahrawan - Aqahwi - Imizwiɣ - Azewwaɣ - Ubrin - Amesbaṭli - Ameẓẓallu Amek yuleɣ - Yuleɣ s udfir « an », yerna ɣer umyag iɣzif
31
Taseftit Tagzemt tis3
ɣer imedyaten-a : ● ● ● ●
Amaɣun n yizri
Asif la ireeeed, yugar izem yelluẓen. Imdanen yerwan ssber d leeqel. Win yebɣan tamaziɣt, ad yissin tira-s. Ttif win yeṭṭsen s uɣilif wala win i d-yekkren s nndama.
Isestanen : 1. D acu-ten wawalen yettuderren ? 2. S wacu i bdan, s wacu i fukken ? 3. Smed tifyar-a: ● Yugar izem yelluẓen. ● Yugar izmawen………. ● Yugar tasedda ……….. ● Yugar tisedwin ………. 4. kemmel i tifyar-a : ● Win yebɣan tamaziɣt, ad yissin tira-s. ● Tin ………………………………….. ● Wid …………………………………. ● Tid ………………………………….. 5. Acu i twalaḍ deg yimyagen. 6. Serwes tifyar-agi deg unamek : ● Yeswa ayefki yerɣan. ● Yeswa ayefki d arɣayan.
Ad cfuɣ
Amaɣun d amyag mi ara yili s talɣa-nni ur nettbeddil ara, ay akken tebɣu tili tewsit d umḍan n yisem neɣ n umqim uɣur yeqqen. Deg unamek, amaɣun amzun d arbib. Yal timeẓri n umyag tesea amɣun-ines. Amaɣun n yizri yettaleɣ akka : i / y (e) + afeggag n umyag deg yizri + (e) n. win ye + dda + n = win yeddan.
Iluɣma
1. Af-d anwa i d amaɣun n yizri di tefyar-a : ● ● ● ● Win i as-yennan tiẓgi texla i yexlan d netta. Iḍelli, usan-n ɣur-k. D nutni i n-yusan ɣur-k. Win yeččan yečča, wayeḍ tarbut tekkes.
2. Efk-d amaɣun n yizri n yimyagen-a : Ẓer, ffer, fru, cfu, friwes.
32
3. Efk-d sɣur-m /k snat tefyar ideg ara yili umyag d amaɣun.
Tirawalt
Tamsertit : i + i / y
Ɣer aḍris : Si Muḥend Weeli d argaz ameqqran, ahat sebein n yiseggasen di leemer-is neɣ ugar. Qqaren-as « si » imi yeffeɣ ɣer umadaɣ di lgirra-nni, ittusemma d amjahed aqdim. D aneeyabu deg yifadden. Yesḥuḍul d axessar. S teekkazt kan i ileḥḥu. Emer MEZDAD, Iḍ d wass, sb 103 1. Anida mlalent snat n teɣra di tefyirt taneggarut ? 2. Amek i d-nneṭṭeq ? 3. Ayɣer ? 4. Limer ad as-nbeddel udem n tseftit, ad nessefti amyag « ileḥḥu » d umqim « nettat », amek ara naru ? 5. Limer ad as-neiwed i tefyirt, ad tt-nebdu s umyag : ileḥḥu s... . a - Yella [g] di lmenṭeq ? b - Ayɣer ? 6. D acu-t « i » yellan di tazwara n umyag : ileḥḥu.
Tagzemt tis3
Ad cfuɣ
Mi ara tili teɣri [i ] uqbel amaɣun neɣ uqbel amyag yeftin d wudem wis 03 n wasuf amalay, ttemlilint snat n teɣra : i + i (neɣ i + y) : deg umeslay « i » neɣ « y » n umyag yettuɣal d [g], maca di tira ad naru « i » am wakken yella di lasel-is : Ad nettaru : - d netta i yeẓran, xas akken neqqar-d [d netta i-geẓran]. - s tmara i iteddu, xas ma neqqar-d [s tmra i-gteddu]. Ayɣer ? Acku « i » neɣ « y » n umyag ama d amaɣun ama yefti, ad iqqim am wakken yella limer ur d-yemlal ara « i » nni yellan uqbel : Md : - Win yeẓran - D netta i k-yeẓran - S tmara i as-iteddu.
Iluɣma
1. Tazabut : (aselmad, ad d-iɣer s temsertit). ● ● ● ● ● Ala win yuwten d win yettewten i yeẓran. I yettnadin d win yeḍruran. Ḍeggren ayen iɣef eettben, kul wa i iḍegger d iɣsan-is. D ucmiten i yettcemmiten, d imeefan i ifukken aman. Ulac imdanen i iḥulfan i tyita n zzman, siwa win i aɣ-yecban nekkni.
2. Aru amyag s talɣa iwatan. ● D Ayt-Mengellat i (cnu) tizlit-nni « A mmi » (izri). ● D tajerrumt n tmaziɣt i (aru) Meemmri. (izri) ● Ay ixef-iw, ay (aru) deg unyir-iw. (amaɣun n yizri) ● Wa d tacḍaḍt i (ddari), wayeḍ akkin yufa miḥlal. (izri)
33
Aḍris Tagzemt tis3 Iɣrem n Yirumanen
Akken ara teffɣeḍ i yiɣrem n Tipaza, metwal Cercal, ad k-id-tmagger temdint taqdimt n Yirumanen. Teṭṭef syinna alama d adrar n Yicenwiyen. Uqbel ad k-yefk ubrid ɣur-s, ad ak-id-tbin teṛmel daxel n tzemrin d ukerruc. Akken kan ara tkecmeḍ di tewwurt, ad k-id-imagger ɣef yeffus, yiwen n unrar yesea azal n tmanyin n lmitrat di teɣzi. Deg-s i ttnaɣen zik-nni yimẓiwen akked yiserdasen. Ɣef yidisan n unrar, llant tseddarin iɣef ttɣimin wid i d-yettasen ad ferrğen. Aɣrab yellan zik d afrag ger unrar d yimeshanayen, yehtuta ; tura, drus i d-yeqqimen deg-s. Ma tkemmleḍ tikli ɣer sdat, ad twaliɣ sin lemqamat d ielayanen, dinna i tteebbiden Yiṛumanen irebbiten-nsen. Tella yiwet n tewwurt tessuffuɣ ɣer rreḥba iɣer d-ttemlilin yimsewwqen. Yella ubrid yettawin d akessar alama d ilel ; zelmeḍ, yeffus yeččur d inestimen n yixxamen idermen ; ggrant-d kan tgejda n yixxamen-nni. Mlan-d yimnuda n tussna n yidsilen amek i gan yixxamen-agi sdaxel : tawwurt d taelayant, tessekcam ɣer yiwen n ufrag yessa s teblaḍin weznent am teḥjurin n ssker. Di yal idis zzint-as-id texxamin i ufrag-nni. Llant kra n texxamin niḍen ddaw tmurt, ttarran deg-sent ikufan n yirden d yicbula n zzit. Ma teffɣeḍ i yixxamen-nni, terriḍ metwal amalu ad tafeḍ rebea yimdunen d ilqayanen. Qqaren-d: deg-sen i ssiriden iselman uqbel ad ten-mellḥen.
34
Ɣer tama n unẓul, llant kra n tmedwin, aman-nsen d iḥmayanen, deg-sent i succufen. Ɣer usammer, yella ubrid yettawi d asawen. Ieedda daxel n umadaɣ yezḍa am uzeṭṭa n tissist. Abrid-nni, yessuffuɣ ɣer uxxam n ccree. Deg-s i ttcaraeen imeḥbas di tallit-nni. D asawen, yella ugni d ahrawan, d aɣezzfan. Yal tameddit mi ssulin ccɣel-nsen, imezdaɣ n temdint, ttemlilin-d ad sgunfun, ad necraḥen alama dayen yeɣli-d yiḍ. Yekkat-d dinna kra n ubeḥri d asemmaḍ, d aḥlawan ; igellu-d s tfendiwin n yimɣan. Serge LANCEL « Tipaza de Mauritanie », Isuɣel-it-id : ƩACUR.R Asegzi n wawalen : Iɣrem : tamdint Inestimen : d ayen i d yeqqimen deg tuddar neɣ deg yixxamen yeɣlin.
Tagzemt tis3
Ad nnadi ɣef unamek d wanaw n uḍris
1. Anda i d-tezga temdint n Tipaza? 2. I yiɣrem n Yirumanen anda yella? 3. Ayen htutan yiɣerban n unrar? 4. Acu xeddmen deg unrar-agi? 5. Anda i sgunfuyen yimezdaɣ n yiɣrem? 6. Ayɣer dinna i sgunfuyen? 7. S wacu yebda umeskar aglam? 8. Acu n tɣawsa tamezwarut i t-id-imuggren? 9. Amek i d-iga umeskar aglam-ines: ileḥḥu neɣ yeqqim? Acu i t-id-yemmalen? 10. Acu yufa di tama tayeffust? 11. I deg usammer? 12. Anda i d-zgan imedwen? 13. Acu xeddmen deg-sen? 14. S wacu yekfa umeskar aglam-ines? 15. Amek i yeddes umeskar aglam-ines?
- Sani tettedduḍ ay aḍar ? - Yenna-as : s aẓar.
35
Asefru Tagzemt tis3
Taddart n Leqbayel
Tsell akka tikwal s tmura Anda i d-zgant yiwen ur yeẓri Tin ɣef i d-ḥekkun akk d Fransa Waqila d tamurt n Urumi Arumi seg wasmi aɣ-yerẓa S tarwa-nneɣ i iqubel Lalman Ɣer Landuccin seg-neɣ i ieebba Tuweḍ eni ddunit ɣer yal amkan Deg yidammen n tarwa-s tessenɣel ƔE f Lezzayer armi tt-id-nḥella Tenwa ɣer tlelli-s ad teqqel Ɣer wakal akkit d lḥerma Ziɣ d imeṭṭawen i tt-yerğan d ccɣel Ɣef win yemmuten igzem-as tasa D win twala ɣer temdint yuzzel Deg yiwen wass teğğel tennebra. […]
D afzim ɣef twenza n udrar Trennu-as di leenaya Tessaweḍ armi i as-id-tezzi s umrar Terfed-it am yirin n tuga Tezger-d leqrun, adfel d uɣurar Teṭṭef sdat waṭṭan d lgirra Xas d laẓ tennum tetturar Taddart n Leqbayel yiwen ur tt-icba. Tebna ɣef llsas n tlelli Yal taddart weḥd-s d tagduda Akka i tt-id-nufa iḍelli i aɣ-tt-id-ğğan yimezwura Tezḍa tagmat, tzeṭṭ tadukli Ger warraw-is leqder d lḥerma Nettat i ten-yesean ur tɣelli S tejmeet i ferrun tilufa I tessen kan d iman-is Am ufareẓ di tmellalt Ddunit d ay d-teṭṭef tmuɣli-s S wallen-is i d-tḥudd tilisa Ma tettqadar lğar-is Di ssuq kan i t-id-tsuma S twelliyin i tezḍa Lehna ger tudrin d leerac.
Imaziɣen Imula
Isestnen 1. Ɣer wacu icuba umedyaz taddart n Leqbayel di tseddart tamezwarut ? 2. I wakken taddart ad tili d ayen akka uɣur i tt-icuba, d acu i ilaq ad yili udrar ? 3. D acu iɣer icuba adrar deg wafir wis rebea ? i taddart d acu ara tili ihi ? 4. S wacu i d-yessken umedyaz belli taddart n Leqbayel tebna ɣef llsas n tlelli ? 5. Ɣer wacu icuba umedyaz taddart n Leqbayel deg wafir wis sin n tseddart tis tlata ? Ayɣer ? 6. Xas tettidir iman-is kan, taddart n Leqbayel tettekki deg umezruy n umaḍal akked win n Lezzayer. Suffeɣ-d seg uḍris d acu i d-yemmalen ay-agi. 7. Anwi imdanen iɣef tettru taddart n Leqbayel ? Ayɣer ?
36
D nekk ara yarun
1. si tqacuct n useklu, tettbin-d lḥara akken ma tella. Di tlemmast yella uzniq, yessa s ublaḍ. Si yal tama zzint-as-id tzeɣwa yebnan s uẓru. Ssqef-nsent s uqermud n Leqbayel ; lqermud-nni yettrusun wa tinnegnit wa tiffudemt. Deffir n lḥara, ɣer ugafa, yella ubrid aɣelnaw. Ɣef yal idis n ubrid llan yisekla n ubliṭan ; ɣer yifurkawen-nsen uglen yiferrawen akked tkembusin. Akkin i ubrid, d igran n yirden d temẓin. Aḍu i d-yettsuḍun itteg deg-sen tirika am lemwaji n yilel. Ɣer umalu, d taɣzuyt, teqqim d asuki. Ɣer usammer, d aqwir, yenqec, yeẓẓa d lebsel, d ticcert, d ibawen… Ɣer unẓul, ger lḥara d tnuṭfi n waman, yella ueecciw n usaɣur d walim ; iseqqef s uḥelyiw iɣef tuli tanakt di kra n yimeḍqan. Tigejda-s bnant s llajur azewwaɣ bu ttesea tṭuṭac, ma d idisanis s uɣanim. D tama n ueecciw, yella wanu d tefrawt (abasan) ideg tessen wakraren d yizgaren. R. EACUR a - Anida yella win i d-igellmen ? b - Suffeɣ-d aɣawas i yessexdem umaru i wakken ad d-yeglem lḥara. 1. Err ajerrid ddaw wawalen swayes i d-gan asunaɣ n Dda Muḥ deg uḍris i d-iteddun: Dda Muḥ, d bu-yifadden, d amṛay n uxxam. Llan watmaten-is imeqqranen, deg leemer, mačči deg wawal neɣ di ṛṛay, maca d netta i wumi yefka baba-s ṛṛay n uxxam; fell-as i yettkel baba-s, Dda Eli. Dda Eli d abuhali, yesea aḍu n lxir, yettcir, isekked, maca d yiwet am netta i asd-yennan yiwen wass : “Ur ieemmer ara uxxam-ik alama terriḍ amaẓuẓ-nni d amṛay !” Netta yefhem; yuɣ awal-is. Dɣa din-din ffɣent ccirat-ines. Truḥ-aɣ nufa-tt. Kamal BUEMARA Iḍ Amcum. sb.1. 2 - Semlil kra seg wawalen n tfelwit-agi taruḍ-d tifyar Ismawen - Aqerru - Udem - Acebbub - Allen - Anyir - Anzaren - Imi - Icenfiren - Tuɣmas - Tamart - Imeẓẓuɣen - Tuyat - Ifassen - Aeebbuḍ - Tafekka. Irbiben/ Imyagen - Ameqqran - Iɣezfanen - Ubrin - Aɣezfan - Ikkernenni - Yeḥfa - Tiẓerqaqin - Yekmec - Ahrawan - Timecṭaḥ - Ameẓẓyan - Rqiqit - Tiberkanin - Hrawit - Knant - Taččurant Tinfalyin - armi ur iẓerr iḍarren-is - ğğant-t tgecrar - ad as-tiniḍ d lxiḍ - ad as-tiniḍ d taciret n uḍar - am leḥrir - am lemri - yettban fell-as leḥzen - tettban fell-as temɣer - ad as-tiniḍ d aṛumi - yettecmumuḥ - ad as-tiniḍ d ureɣ - ad as-tiniḍ d tiziri - ala iɣes – - aṭas i bubbent.
Tagzemt tis3
37
Ad sitgeɣ iman-iw
Acu i twalaḍ deg wanawen n yiḍrisen i d-turam? Wali ma tzemreḍ : 1. Ad akzeɣ aḍris ullis, d uḍris asegzay? 2. Ad tegzuḍ tamacahut? 3. Ad d-tgelmeḍ iwudam deg wullis? 4. Ad d-tgelmeḍ adeg anda ttidiren? 5. Ad tezreḍ amek i d-ikeccem udiwenni deg wullis? 6. Ad teẓreḍ tamlilt n yal awadem deg wullis? 7. Ad d-taruḍ tamacahut ideg ara d-terreḍ aglam, adiwenni…? Melmi i tettafeḍ iman-ik? Mi txeddmeḍ: 1. ……….weḥd-k? 2. ……… di sin? 3. ……… d ugraw? 4. ……… d yinelmaden n tesmilt akken ma llan? Muqel ma tzemreḍ? 1. Ad takzeḍ imattaren deg tefyirt? 2. Ad takzeḍ tifyar tibawayin? 3. Ad tsemgirdeḍ ger umaɣun n wurmir d umaɣun n yizri? 4. Ad takzeḍ amaɣun n yizri? 5. Ad takzeḍ arbib? 6. Ad takzeḍ afeggag d umatar n umyag? 7. Ad tsemgirdeḍ ger tmeẓra n yimyagen? 8. Ad taruḍ tamsertit d+t, ḍ+t anda tlaq? 9. Ad taruḍ tamsertit i + i (y) anda iwata?
-
+
Amur wis sin : - Asewsen n wansayen n temnaḍt-nneɣ d wazalen sean di tmetti Tira n uḍris asegzay.
Ad ɣreɣ, ad waliɣ tameṣkiwt n uḍris asegzay i wakken: 1 - Ad issineɣ amek i d-segzayen kra n wansay. 2 - Ad ẓreɣ amek i d-gellmen takala-s. 3 - Ad ẓreɣ amek ibennu uḍris asegzay. Tagzemt Iḍrisen
- Anẓar sb : 40 - Tamacahut sb : 46
43 Taseftit: Amaɣun n wurmir sb : 44 Tirawalt: -Tamsertit: d+t, ḍ+t sb : 45
Allalen n tutlayt
Tajerrumt: Tibawt sb :
Afares s tira
4
Asefru: Targit d laẓ - sb : 48
Asegzi n wansay
Amur wis sin
- Amsal n uqermud sb : 50
Tajerrumt: Isemmaden : asmekti sb : 53 Taseftit: Amaɣun n wurmir ussid sb : 54 Tirawalt: Tmsertit : « d » n tnila d umatar « t » sb : 55
5
- Taleɣt Sb : 56 Asefru: Yemma tedda ḥafi sb : 58 - urar n walqafen sb : 60
Asegzi n urmud
Tajerrumt: Anammal n usentel sb : 63 Taseftit: Amaɣun n yizri ibaway sb : 64 Tirawalt: Tamsertit : ad + « d » n tnila. sb : 65
6
- Takerza sb : 66 Asefru: Bu-Tjewwaqt sb : 68
Asegzi n wurar neɣ n wansay
Aḍris Tagzemt tis4
Anẓar
afriqt n Ugafa, d yiwet seg temnaḍin n Umaḍal ay ttḥazent, sya ɣer da, tillay n uɣurar. Daɣ-netta, imezdaɣ n temnaḍt-agi, xeddmen yiwen n usnalas qqaren-as Anẓar ; suturen yiss ageffur i ugellid n waman. D acu ay d anẓar ? Ansi ay d-yuɣ aẓar ? Amek ay t-xeddmen tura? Zik, uqbel ad d-taweḍ teflest s Rebbi yiwen, Anẓar d rebbi n ugeffur ; ma d tura, s teqbaylit, d isem n usnalas swayes suturen medden ageffur, ma deg tentaliwin niḍen n tmaziɣt, d isem n ugeffur. Tella yiwet n tenfust ɣer Leqbayel tettawi-d ɣef wansi ay d-yekka unẓar, ha-tt-a : Zik-nni, yella yiwen qqaren-as Anẓar. D netta ay d agellid n ugeffur. Yebɣa ad yaɣ yiwet n teqcict, aggur deg yigenni, nettat deg lqaea. Udem-is, yettakk-d ticci ; talaba-s d leḥrir yettirriqen. Taqcict-nni, segmi ara d-tekker tsuccuf deg yiwen wasif, aman-is d imẓerrfen. Yal mi ara d-yader ugellid-nni ɣur-s tettaggad dɣa yettuɣal. Armi d yiwen wass, yenna-as : Aql-i gezmeɣ-d igenwan A yiwen seg yitran Ad awiɣ agerruj i am-fkan Neɣ ad am-kkseɣ aman. Terra-as teqcict-nni : Ttxil-k ay agellid n waman A bu-teeṣṣabt n lmeṛǧan D kečč i wumi yi-d-fkan Meena uggadeɣ imennan.
T
Agellid n waman, yebren taxatemt tettureɣ, dɣa yuɣal wasif-nni d aɣerɣar. Agellid, iɣab ; taqcict, tuɣwas. Tettru, tettru. Temmeɣ tekkes talaba-nni telsa, tsawel ɣer yigenni : Ay Anẓar, ay anẓar Ay ajeǧǧig n uzaɣar Asif, err-as leinser Truḥeḍ-d ad terreḍ ttar.
40
Dɣa cwiṭ kan akka, twala ifeṭṭiwej d ameqqran. Yuɣal-d ugellid. Iger taqcict deg yiri-s. Asif yuɣal akken yella, tzegzew akk tmurt. Teqqim-d akken imir d tisirit : mi walan d aɣurar, ad xedmen anẓar. Ass ideg ara xedmen anẓar, tilawin d yigerdan n taddart ad d-mlilen ɣer kra n umkan, ad awin yid-sen aɣenja n usɣar ad as-cebbḥen am teslit s umendil awraɣ d ubruc, ad t-ttawin, ad teddun ad cennun : Anẓar, anẓar, A Rebbi ssew-itt ar aẓar Ad teww nneema n uẓrar Ad ternu tin n uzaɣar. Ad tteeddin ɣef yixxamen n taddart, ad suturen imenda (lḥemmeẓ, ibawen), awren, zzit, tisent… Awren-nni ad as-gent tlawin tiwizi, ad t-fetlent d seksu. Ad sewwent lweeda. Mi tewwa, ad tt-sufɣent ɣer lemqam neɣ ɣer lǧamee ad ččen akk wat-taddart iḥedren ; ayen yugaren, ad t-ferqent s ixxamen. Di taggara, yella wanda d-ttawint tibuɣarin ; d amedya deg taddart n Yimzizwu, deg tɣiwant n Friḥa, deg ugezdu n Tizi-Uzzu, cennunt temɣarin akka : Ay aeessas n Uqerru Bu-umzur yeddal tuyat Tettnusuḍ deg lexlawi Abruri, lehwa tekkat Neḍleb-iken, ḍelbet Rebbi Rret-aɣ leetab ɣer tafat. Aqerru : d isem nx umkan ideg xedmen timeqbert Imẓerrfen : ayen isean ini am lfeṭṭa. Qqarent daɣen : Ay aeessas n Uqerru Yuli wass ssbeḥ-lxir Ay at-Rebbi s yieumam Tarakt n ddheb tceeeel At-Rebbi s tiṭ ay sebbɣen Mačči s txubay n nnil. R. EACUR akked IFLISEN R.
Tagzemt tis4
Ad nnadi ɣef unamek d wanaw n uḍris
1. Acuɣer xeddmen medden anẓar ? 2. melmi ay t-xeddmen ? 3. D acu i d anẓar ? 4. i di kra n temnaḍin, d acu i d anẓar ? 5. Acu yebɣa ad yexdem ugellid n ugeffur i teqcict ? 6. Anwa i d agellid n ugeffur ? 7. Anwi awalen i d-immalen belli taqcict-agi tfulki ? 8. Acu tuggad teqcict imi ur tuɣ ara agellid n waman ? 9. Acu yexdem ugellid n waman akken ad d-yerr ttar ? 10. Amek xeddmen anẓar di temnaḍt n Leqbayel ? 11. Anwi i ixeddmen anẓar ? 12. Acuɣer d aɣenja i wumi ttcebiḥen ? 13. Amek ay ttfakkan anẓar ? 14. D acu n wanaw n ccna ay ttawint tlawin di temnaḍt n Yimzizwu ? 15. D acu ixeddem umeskar deg uḍris : isefham-d neɣ yettales-d ? 16. D acu-t ihi uḍris, d tasiwelt neɣ d asegzi ?
41
Amawal Tagzemt tis4
1. Seg umerḍil ɣer wawal n tmaziɣt Yal amerḍil, qqen-it ɣer wawal n tmaziɣt Amerḍil 1. lqecc / llebsa 2. ṣubb 3. lkenz 4. liman 5. lmelḥ Awal n tmaziɣt 1. agerruj 2. taflest 3. tisent 4. ader 5. talaba
2. Asuddem ● Anwa aẓar seg d-yekka wawal « aɣurar ». Bder-d isem d umyag yesean aẓar am win n wawal-a. ● S tmaziɣt, lfeṭṭa qqaren-as « aẓref ». Af-d deg uḍris awal yezdi uẓar d wawal « aẓref ». 3. Seg wawal ɣer tbadut Fren tabadut iwatan Imennan : a- d asirem, d amenni. neɣ b- d awal n medden mi ara kkaten s umeslay deg walbeeḍ. 4. Seg tbadut ɣer wawal Af-d deg uḍris awal iwatan i yal tabadut ● D asif mi ara yeqqar. ● D ayen zerreen medden, lɣella-nsen d aeeqqa, yettuɣal d awren neɣ yettewwa deg useqqi. 5. Assaɣen inamkayen Af-d iknawen i wawalen yettuderren ● Teqqim-d akken d tisirit. ● Udem-is yettakk-d ticci. ● Yuɣal-d ugellid. ● Ad tteddun, ad cennun.
42
Tajerrumt
Tibawt
Ɣer tifyar-a : ● Ur d-yusi ara ass-agi. ● Ur d-yusi ur d-iceyyee ur d-iruḥ ɣer warraw-is. ● Ur d-muggreɣ yiwen deg ubrid. ● Ur ssineɣ ula d yiwen. ● Urğin ssineɣ tamacahut am ta. ● Ur fhimeɣ tigert. ● Ur t-yuɣ wara. ● Mačči d netta. ● Ulac aman. ● Awer yaweḍ. Isestanen : 1. s wacu bdant akk tefyar-agi? 2. D acu-tent tewsatin-nsent? 3. Acu i tent-id-yemmalen? 4. melmi i nessemras tifyar yecban tigi? 5. Kkes tibawt i tefyar-agi. Acu i ibeddlen? 6. Beddlen akk neɣ ala?
Tagzemt tis4
Ad cfuɣ
Mi ara d-tiniḍ ur yelli ara neɣ ur yettwaxdem ara kra, qqaren-as tibawt. D amedya: yečča aɣrum. Ur yečči ara aɣrum. Tafyirt tibawayt neggar-itt-id s umata s umernu “ur”…. “ara” Maca llan wawalen niḍen yessenfalayen tibawt am: urğin, uread, mazal, ula, xaṭi, uhu, ulaḥedd, ula-ayɣer, ulawumi, ula-amek…. Amur ameqqran n yimyagen tettbeddil teɣri-nsen taneggarut tettuɣal d “i” D amedya: - yečča. Ur yečči - yekrez ur yekriz maca - iruḥ ur iruḥ
Iluɣma
1. Smed ilmawen s wawalen-a:. Ur ….. ara, ulac, ulaḥedd, ulayɣer, ala, mačči, ula. …. Aseklu ur ihuzz waḍu. ….. nekk i tessnem. Ad d-yas neɣ.....? Yella dda Remḍan deg uxxam? ……… -it. Wi as-yennan … d-ttruḥ…? …… I d-tekkreḍ zik. …… 2. Smed ilmawen s tibawt iwatan. D netta i as-yennan ……. d nekk. Yella uɣrum?.......... Tessneḍ argaz-ina neɣ……? ………. nerğa asirem ma nsenned ɣef ssber. 3. Semres awalen-agi di tefyar sɣur-k. Ur…..ur, mačči, urğin, uread, mazal
43
Taseftit Tagzemt tis4
-Ɣer imedyaten-a :
Amaɣun n wurmir aḥerfi
● Aru-ten-am tebratin ● D kečč ara tent-yawin ● D kečč ara asen-yinin ● Dayen iruḥ Isestanen : 1. Acu–ten wawalen yettuderren? 2. Tigawin-nsen zrint neɣ zerrint akka tura neɣ ad zrint sya ɣer sdat? 3. Acu i d-yemmalen imir n tigawin n wawalen-agi yuran s usekkil azuran? 4. Acu-tt talɣa n wawalen-agi? 5. Beddel-asen udem n usefti. 6. Acu twalaḍ? 7. Awalen-agi d imyagen neɣ ala? Acuɣer? 8. Amek i asen-qqaren i wawalen-agi irmeskilen ihi?
Ad cfuɣ
Amaɣun, d amyag mi ara yili s talɣa-nni ur nettbeddil ara. Deg unamek, amaɣun amzun d arbib maca netta ɣur-s talɣa d tarmeskilt, ay akken yebɣu yili tewsit d umḍan n yisem neɣ n umqim uɣur yeqqen. Md : D nekk ara yarun tabrat. - D nutni ara yarun. D nettat ara yarun Amaɣun n wurmir aherfi yettaleɣ s tzelɣa n wurmir “ara“ sdat umyag + i / ye + afeggag (n wurmir aḥerfi) + (e) n. Md: d winna ara yekkren zik. Y(e) kkr (e) n
Iluɣma
1 - Aru akken iwata imyagen yellan ger tacciwin. - Win ara (seu) idrimen ad t-nasben medden. - D aneggaru ara d-(err) tawwurt. - Amdan ara (xdem) tagi, mačči nneɣ. - Win ara d (af) tawwurt i ugnu-agi, ad as-nefk arraz. 2-Efk-d amaɣun n wurmir aḥerfi n yimyagen-agi. Amyag Ečč Rnu Kker Awi Eğğ Afeg 3 - Aru-d 5 n tefyar s umaɣun n wurmir aḥerfi. Amaɣun n wurmir aḥerfi
44
Tirawalt
Ɣer imedyaten-a :
Tamsertit: ḍ +t, d+t,
Tagzemt tis4
● tmuggreḍ-t, ugellid-nni n waman ? ● Teqqim teqcict ɣef tɣaladt, tettgani anẓar… Isestanen : 1. Amek i d-teɣriḍ isekkilen “ḍ+t”n tefyirt 1ut deg wawalen yettuderren? 2. Amek i d-teɣriḍ isekkilen “d+ t” n tefyirt tis 2 deg wawal yettuderren?
Ad cfuɣ
Mi ara yemlil umatar udmawan n wudem w2 “ḍ” akked “t” n umqim awsil nsusruru -iten-id “ṭ” Md: « tessneṭṭen » maca ad naru akken yella di lasel :Tessneḍ-ten? Mi ara yemlil “d”neɣ “ḍ” n taggara n yisem amalay akked “t” irennun ɣer yisem-nni amalay akken ad yuɣal d unti, nsusruru-iten-id “ṭ” . Md: [taɣalaṭ] maca ad naru: taɣaladt, [tayaziṭ] maca ad naru: tayaziḍt
Iluɣma
1 - Tazabut (aselmad ad d-izubet s temsertit) - Kra n win yebnan taɣaladt i gma-s ad d-tegrireb fell-as. - Taselmadt n tmaziɣt ḥemmlent-tt tnelmadin-is. - Taɣaḍt, tḥemmel talawt n tḥeccadt. - Arrac-agi teẓriḍ-ten acḥal n tikkal. 2 - Err dt, ḍ-t (ten) deg yilmawen-agi. - Asaru-nni, Macahu, twala…., asmi i d-yeffeɣ ? - Tezweɣ akk, ad tt-nessuden, di tizzelme... ara neddu. - Tameṭṭut-ina d tagru... asmi tezweğ. - Di leid, d taɣru... i ttawin i twelliyin. - Tmuggre... - .... deg ubrid? - Inebgawen-agi-nneɣ tesɣamem-ten ɣef tɣala... ur uklalen. 3 - Err tifyar-agi ɣer wasuf. ● Zik, imdanen yuḍnen illeḍ sbeddayen tiɣalaḍin. ● Tiyuzaḍ i wumi ifukk usartu, zellunt-tent. ● Tura, d tiselmadin i yugten deg yiɣerbazen.
45
Aḍris Tagzemt tis4
Tamacahut
T
asekla n tmaziɣt, ɣas akken, zik, ur tt-terfid ara tira, ugtent deg-s tewsatin, am tsekliwin n yiɣerfan niḍen. Llant tid n tmedyazt, llant tid n tesrit. Ger tewsatin n tesrit, tamacahut, tufrar-d ɣef tiyaḍ. D acu i d tamacahut ? D acu i d tawuri-ines di tmetti ? Melmi i tt-id-sawalen medden ? Amek tebna tɣessa-ines ?
Tamacahut, d ullis amakun. Meḥsub, d taḥkayt deg-way-deg ttilin yiwudam d tedyanin ay ur nezmir ara ad ilin di tilawt : waɣzen, tteryel, amɣar azemni, imdanen yettafgen neɣ teddun ddaw tmurt… D acu kan, timsal i-ɣef d-ttawint tmucuha, ulama d asugen i tent-id-yurwen, qqnent aṭas ɣer tilawt. Si tilawt ay d-ttagment timsirin yellan deg-sent. Timsirin-nni, ttuɣalent d tifulkayin, ttaɣent udem n tsekla akken ad eeğbent wid ara sent-yeslen. Timucuha, deg-sent asedwel ; deg-sent urar : sawalen-tent-id i warrac akken ad ẓren d acu yelhan, d acu ur nelhi ; sselmaden-asen tutlayt-nsen, teẓẓun deg-sen ilugan d tuddsa n tmetti… Maca am wakka i t-idnenna, timucuha d ttawil n wurar d tukksa n lxiq. Mi d-tenna tin d-issawlen timucuha awal-nni n « amacahu », teldi tewwurt ɣer umaḍal n usugen. Igerdan, ad gganin imi-s akken ad ẓren amek ara tfakk, am wakken ara tegganiḍ asaru amek ara isellek. Timucuha, zik-nni, ssawalen-tent-id deg yiḍ, mi ččan imensi d asawen. Imir ur yelli kra n ccɣel ara xedmen medden. Dɣa, ttemlilin-d akk wat-uxxam. Amlili-nni i d-ttemlilin, issentam assaɣen gar-asen, ttmeslayen wway-gar-asen.
46
Deg tɣessa, timucuha, bnant, ɣef tlata tegnatin. Di tegnit tamezwarut, ttilin wumlan ɣef yiwudam d wadeg. Tagnit tis snat, tbeddu mi ara d-teḍru kra n taluft. Kra seg yiwudam, ad uwten amek ara tt-frun ; kra niḍen, ad uwten amek ara tt-kersen. D amqellee-agi ger yiwudam i digellun s waṭas n tigawin. Amseḍfer-nni n tigawin, ad yessiweḍ ɣer ferru n taluft-nni. Di tuget, tagnit-agi tis snat, Yeggar-itt-id unammal n wakud : yiwen wass…, armi d yiwen wass…, yiwet n tikkelt… Tagnit n taggara, igellu-d yis-s ferru-nni n taluft. Daɣ-netta amur ameqqran n tmucuha ttfakkant akken yelha. Iwudam yelhan, ɣas ad idiren uguren d tlufa, teggerri-asen-id talwit d tumert. Tagnit tamezwarut d tneggarut, ttemcabint ɣas mgaradent : ulac deg-sent taluft, maca yiwet tettessu-d i taluft, tayeḍ tettlal-d mi tefra taluft. Ihi, di tegrayt, izmer bnadem ad d-yini belli tamacahut, akken ay as-yenna win : d ajlal n tmussni. Ma tekkseḍ ajlal, ad d-tban temsirt yeffren ddaw-as. Timucuha, mačči kan d urar ; ssedwalent imeẓyanen, sselmadent-asen tutlayt d yilugan d yidles n tmetti. Deg wayen ienan awal d umeslay, timucuha, d ttawil swayes ara qeṭṭben inaw n tsiwelt (swayes ara d-ḥkun kra). R. ƩACUR Asegzi : Issentam : issiğhid.
Tagzemt tis4
Ad nnadi ɣef unamek d wanaw n uḍris
1. Anti tiwsatin n tsekla i yellan ?
2. Anwa amkan ay teṭṭef tmacahut ? 3. D acu i d tamacahut ? 4. Anwi isental iɣef d-tettawi tmacahut ? 5. Acu n temlilt ay tesea di tmetti n zik-nni ? 6. Melmi i d-sawalen timucuha ? Ayɣer ? 7. Acḥal n tegnatin ay tesea tmacahut ? 8. Γef wacu ay d-tettawi yal tagnit n tmacahut ? 9. Anwi awalen neɣ tinfaliyin swayes ay tbeddu tmezwarut d tis 2 ? 10. Acu n wazal d temsirin ay nettaf di tmucuha ?
ma ɣezzif, ad d-yarew kra.
47
- Awal, ma wezzil yefra;
Asefru Tagzemt tis4
Targit d laẓ
Acḥal d abrid ay sliɣ I yemma tenna-d annaɣ A mmi ur teseiḍ ay ččiɣ, Deg yidmaren ad ak-t-id-fkeɣ. Ula d akerfa ur t-ṛwiɣ, Amek ara k-id-smeɣreɣ!? Sliɣ i yemma tenna : A mmi ifadden kkawen. Mačči s uclim d ukerfa, I ssi gemmen yirgazen. Ulac di terbut tekfa, Ad neenni, ad nerğu yiwen. Cfiɣ yiwen wass di ccetwa, Nella nezzi-d i lkanun. Nettawi-d timucuha Akken laẓ medden ad t-ttun. Nessa agertil ɣer lqaea, Uḍan ugin ad kfun. Tura kra din ur as-necfi, Nerra-t ɣer wayen ieeddan. Nuɣal nbeddel tikli, Nettu wid leemer yeṛwan. Imi ddunit tettezzi, I uzekka anwa yeẓran ? Crif XEDDAM
Isestanen :
1. Ma nmuqel aḍris-agi, amek ay ddren medden di tallit-nni? 2. Suffeɣ-d awalen neɣ tinfaliyin i d-yemmalen laẓ n yimir-nni. 3. Acu n tgelliwin ay tetten? 4. S wacu ay tettun laẓ, deg wussan iɣezzfanen n tegrest? 5. Acuɣer ttgammin ad fakken fell-asen wuḍan? 6. I tura, amek ttidiren? 7. Acu yuggad umedyaz? 8. Ɣef wacu yesḥasef umedyaz, di taggara?
4
D nekk ara yarun
1. Efk-d tibaduyin n wawalen-a mebla ma tmuqleḍ ɣer umawal : - tuqqna tuffra - tagrest - aɣerbaz - seksu 2. Aru-d aḍris ameẓẓyan ideg ara tesfehmeḍ i gma-k amecṭuḥ, lfayda n waddal. 3. ha-ten-i kra n yisestanen. Err-d ɣef wid n usegzi kan - Anwa i d Mulud MƩEMMRI ? - Anta i d tamurt-is? - Melmi yuɣal d amaru ? - Ayen yekcem deg umgaru n umaḍal wis 2 ? - Acuɣer i d-isekfel idles d tutlayt n tmaziɣt ? 4. Eg-as tazwert i uḍris-agi. Addal ………………………………………………………………………………….........……………………………………………………………………………………………..
……………………………………………………………………………………………....…………………………………………..………………………………………………………..
Tagzemt tis4
49
- ɣef wayagi imussnawen inudan deg taɣult-agi, suddusen aṭas n temliliyin akken ad sfehmen azal yesea waddal di tudert n umdan ama d ameẓẓyan ama d ameqqran
Aḍris Tagzemt tis5
Amsal n uqermud, d tamguri n zik, tura tenger.
A
d d-meslayeɣ ɣef lqermud ttgen zik-nni i yixxamen di tmurt n Leqbayel. Qqaren-as lqermud «arumi » neɣ lqermud n Leqbayel. Lqermud-agi d azewwaɣ yerna iqba mačči d abelbaḍ am lqermud n Legliz. Di tmurt n Leqbayel, yella wanda ttseqqifen ixxamen s uqermud, yella wanda ttseqqifen s udles; anda niḍen, ttgen ssḍuḥ n wakal ; kul tamnaḍt amek. Zik-nni, tadamsa n tmurt n Leqbayel txuṣṣ aṭas ; ṭṭaqa n medden ddren s tfellaḥt, tetten ayen i asen-id-ttarrant tferkiwin-nsen. Drus i d-ttaɣen si leswaq ; ayen akk ara ḥwiğen, d nitni ara t-ixedmen. Nezmer ad d-nini, tadamsa n zik d tadamsa n tmara; ur as-teğği ara tdamsa n lkulun ad tefti neɣ ad tennerni. Aṭas n medden, terra-ten tmara ffɣen tamurt ttnadin lxedma di temdinin neɣ di Fransa i wakken ad d-sewṛen ayen ara ččen wat-uxxam. Ihi, ɣef waya i qqimen Leqbayel ṭṭfen di temguryin-nsen tiqdimin icban tamguri n uqermud. Yis-sent i qublen ddunit. Ala at-tmurt i imesslen lqermud. Akal qqazen-t-id si tferkiwin-nsen. irgazen, xeddmen lqermud; ma d tilawin xeddment igduren n taleɣt. Tteqqden aqermud mi ara yekkaw lḥal, deg unebdu, ger waggur n yunyu d waggur n cutamber. Imir-nni dɣa ay bennun ula d ixxamen; akka i d-nufa xeddmen yimezwura-nneɣ lqermud. Tlaq taleɣt d waman d yisɣaren akked yiṭij. Win ibɣan ad imsel, ad d-injer lqaleb s usɣar n tzemmurt neɣ n teslent. Llan wid issexdamen lqaleb n wuzzal, lameena drus-iten. Llant temnaḍin ideg ur d-ggrin ara leqwaleb; din, win ara imeslen, d iɣil-is i yeszwar, imessel fell-as taleɣt. Mi fukken amsal, ad d-lhin d rrqem. “Musso” yufa-d 80 n wudmawen ttgen-ten i rrqem n uqermud. Imir-nni, ad sersen iqermuden ad kkawen i yiṭij. Simi ara kkawen, ad d-lhin d tɣuzi n tbergent (yella wanda i as-qqaren takucet). Ttgen-ttdeg yimukan yellan d agadir neɣ d ababder i wakken ad asen-tishil tɣuzi. Γef wudem ufella n tbergent, ad ɣzen igeḍyen, ansi ara d-ieeddi wurɣu. Kul agḍi ad as-ɣzen azal n yiɣil. Udem n ufella n tbergent ad yuɣal amzum d timzizdegt. Deg ubabder qqazen yiwen n ṭṭaq; syen i d-ssuffuɣen akal yellan s ddaw n yigeḍyen. Ad ɣzen alama uwḍen ɣer tefliwin n wadda n yigeḍyen. Mi semmden taɣuzi, ttarran tisulal n usɣar ad ṭṭfent tama n ufella n tbergent i wakken ur d-treddem ara. Imir-nni axjiḍ-nni i d-ɣzan ad tččaren d aserɣu. Iqremyad-nni i ssekwen i yiṭij, ad ten-id-ddmen, ad ten-sersen wa ɣef wa, d idurra ɣef wudem n ufella n tbergent, ɣef yigeḍyen. Iran-nni n wudem n ufella sellɣen-ten s taleɣt i wakken ur d-tetteffeɣ ara lḥamu.
50
Di taggara, ad ssiɣen times i userɣu-nni. Mi teṭṭef tmes, ad reglen ṭṭaq-nni ɣzan di tazwara; ad t-selɣen s taleɣt. Tuqqda-agi n uqermud di tbergent, mazal xeddmen-tt di taddart n Tfuɣalt (deg Yiflisen n Wumlil). Anda niḍen, xeddmen-tt am tin n yigduren n taleɣt. D amedya, deg Wat-Ʃisi, srusuyen isɣaren izuranen; ad rnun fell-asen iqremyad ad ten-sembibben, ad asen-seggrin isɣaren ireqqaqen akked ticcict; s akkin ad as-siɣen times. Tuqqda tettaṭṭaf xemsa swayee neɣ setta. Zik-nni, deg useggas 1950, yiwen n uqermud ittnuzu tlata durru. Syen ɣer da, d lqermud n legliz i yuɣen amkan, acku, tura, ur la bennun ara medden ixxamen akken i ten-bennun watzik. Yura-t s tefransist : Muḥemmed DEḤMANI Yerra-t-id ɣer tmaziɣt i tesɣunt Tira : Muḥend Weemer USALEM. Seg Tira, Uṭṭun 3, 2000, sb. 09.
Tagzemt tis5
Ad nnadi ɣef unamek d wanaw n uḍris
1. s wacu ttseqqifen yimdanen ixxamen-nsen, zik-nni ? 2. Anta tamurt ideg xeddmen lqermud ? 3. s wacu ttidiren yimezdaɣ n temnaḍt n Leqbayel ? 4. Acuɣer ṭṭfen Leqbayel di temguri n uqermud ? 5. Anta tallit ideg xeddmen aqermud ? 6. s wacu i t-xeddmen ? 7. Anwa i t-ixeddmen ? 8. s wacu i ttakken (ttgen) udem i uqermud ? 9. Anwi imukan ideg sewwayen akal swayes xeddmen lqermud ? 10. Anta taddart ideg mazal xeddmen aqermud ? 11. Anwi iberdan i d-yettawi uqermud si tazwara alama d taggara ?
ur ḥemmleɣ win ara t-yuwten.
51
-
U Ur ḥemmleɣ gma,
Amawal Tagzemt tis5
1. Seg tbadut ɣer wawal ● Af-d deg uḍris awal iwatan i yal tabadut - D leɣbar n lmal mi ara yeqqar, sexdamen-t d aserɣu, zik-nni. - D lɣella i d-suffuɣen yimdanen s yirmad akk xeddmen am temguri d tfellaḥt. 2. Awalen yezdi uẓar ● Ha-ten-a kra n wawalen, wali ma yella kra n unamek i ten-yezdin Taleɣt, sleɣ, talɣa, luɣ. ● Af-d deg uḍris isem n wallal i d-yettwasuddmen seg umyag alel (eiwen). ● D acu ay d aserɣu ? Anwa amyag seg i d-yekka ? D acu-t ihi, d isem n tigawt neɣ n wallal neɣ n umeskar ? ● Af-d isem n wallal i d-yekkan seg yal amyag Amyag Qqen (zik, yella : ɣwen) Qqes Rgel Gnu (tura, neqqar xiḍ) Ddez Qfel Agem 3. Tagetnamka ● Awal « iɣil » yesea ddeqs n yinumak. Qqen yal tafyirt ɣer unamek yesea deg-s wawal « iɣil » Tifyar 1. Ad as-ɣzen azal n yiɣil. 2. Win ara imeslen, d iɣil-is i yeszwar. 3. Tigti n tuddar n Leqbayel, zgant-d deg yiɣil. 4. Uɣeɣ-d iɣil n lebsel. 5. Imnekcam akk i d-yusan, uɣen tamurt s yiɣil. 6. Taluft-a, tekka nnig yiɣil-iw. 4. Assaɣen inamkayen ● Efk-d inemgalen n wawalen yettuderren - Ad sersen iqermuden. - Ad siɣen times. - Ad sekwen iqermuden. ● Af-d sin n yinemgalen i wawal « skew ». Serwes-iten, wali ma yella tzemreḍ ad tesmerseḍ yiwen deg wadeg n wayeḍ, deg tefyar akk neɣ ala. Inumak 1. d asawen 2. d tazmert 3. d lkil, azgen n lmitra. 4. d amur seg ufus n umdan, seg teɣmert ɣer lḥekka anda tebda tdikelt. 5. d ddree, d takriḍt. Isem n wallal
52
Tajerrumt
Ɣer imedyaten-a : ● Yuli-d usigna. ● Yebna axxam. ● Yebna i warraw-is. ● Yuzen-d uɣrib idrimen i warraw-is. ● Yunag ɣer tmurt n Yirumyen.
Isemmaden deg tefyirt taḥerfit (d asmekti)
Tagzemt tis5
Isestanen 1. Deg yal tafyirt, af-d amyag d yisemmaden yernan ɣur-s. 2. S wacu yemgarad yal asemmad ɣef wiyaḍ (addad-is, amek yeqqen s amyag) ? 3. Anwa ay d ul n tefyirt d amyag neɣ d isemmaden ? 4. Isemmaden-a, qqnen akk ɣer umyag neɣ yella win yeqqnen ɣer yisem ?
Ad cfuɣ
Tafyirt, tezmer ad tili s umyag kan akked umatar udmawan. D acu kan mi ara ttmeslayen neɣ mi ara ttarun medden rennun aṭas n wumlan ɣer umyag d umatar-is akken ad yemmed unamek n tefyirt. Awalen irennun s amyag qqaren-asen isemmaden. Ger yisemmaden : ● yella usemmad asegzay (deffir n umyag, d amaruz, tawsit-is d umḍan-is am umatar) ; ● yella usemmad usrid (deffir n umyag, d ilelli, yezmer ad yeṭṭef amkan-is umqim awsil) ; ● yella usemmad arusrid (iteqqen s amyag s tenzeɣt « i », d amaruz, yezmer ad yeṭṭef amkan-is umqim awsil) ; ● yella usemmad s tenzeɣt (iteqqen s tenzaɣ niḍen, d amaruz ; mi ara t-yessenfel umqim, tettɣima tenzeɣt, mačči am urusrid). ● Yella daɣ usemmad n yisem, maca wagi mačči d asemmad n umyag. D isem i wumi yesmad, tetteqqen-it ɣur-s tenzeɣt, tettarra-t d amaruz.
Iluɣma
1. Af-d isemmaden yellan deg tefyar-a ● Yuwet-d ugeffur. ● Yeğğa-d umɣar-nni tiferkiwin i warraw-is. ● Yura-asen-tent-id. ● Kkan-d seg temdint, teddun ɣer taddart. 2. Smed tafelwit-a s (+) neɣ s (-) Asemmad
asegzay usrid arusrid s tenzeɣt n yisem
Yeqqen s amyag Yeqqen ɣer yisem D ilelli D amaruz Yeqqen srid Yeqqen s tenzeɣt Yezmer ad yili d amqim
53
Taseftit Tagzemt tis5
Ɣer amedya-a ● Win yettaggaden yiwen, Ur yettaggad ula yiwen. Isestanen 1. Acḥal yellan n yimyagen? 2. Derrer-iten. 3. Beddel-asen udem? 4. D acu i wumi tegreḍ tamawt? 5. D acu-t umezwaru-nni?
Amaɣun n wurmir ussid
6. S wacu yebda ? 7. S wacu ifukk ? 8. Amek-itt tigawt-ines? 9. Amek ara as-nessiwel ihi?
Ad cfuɣ
Amaɣun d amyag mi ara yefti s talɣa-nni ur nettbeddil ara, ay akken tebɣu tili tewsit d umḍan n yisem neɣ n umqim uɣur yeqqen. Deg unamek, amaɣun amzun d arbib. Yal timeẓri n umyag tesea amaɣun ines. Amaɣun n wurmir ussid yettaleɣ akka : i / y (e) + asentel (n wurmir ussid) + (e) n. win ye + ttaggad + ( e) n = win yettaggaden.
Iluɣma
1 - Efk-d amaɣun n wurmir ussid n yimyagen-a. - Aru - ini - Krez - Wali - Gen - Rwel - Awi - Siwel 2 - Muqel amyag amezwaru tsemdeḍ tafelwit-a: amyag Urar Aru Gani Ẓer Wwet Simes Amaɣun n yizri yuraren Amaɣun n wurmir Ara yuraren Amaɣun n wurmir ussid yetturaren
3- Ini-d d acu-ten yimaɣunen-agi, tefkeḍ-d talɣa-nsen taḥerfit ● yuɣalen ● yettawḍen ● yettenkkaren ● ara yennaɣen 4- Suffeɣ-d imyagen yellan deg uḍris-agi, efk-d talɣa taḥerfit-nsen d wurmir n wussid-nsen. ● Nezmer i wurfan d lxiq ● Nezmer-as i ddiq ● Nezmer i yal d lmeḥna.
54
Tirawalt
Ɣer tifyar-a ● Wissen ma ad d-tuɣaleḍ! ● Ẓriɣ ur iyi d-tettarraḍ ara ɣef tebrat-iw. Isestanen : 1. Af-d imyagen yellan deg tefyar-agi. 2. Acu n wudem uɣur ftin ? 3. Acu i t-id-yemmalen? 4. Acu yellan sdat-sen? 5. Amek i d-teɣriḍ imyagen-agi? 6. Acu ur d-nban ara deg ususru-nsen? 7. Acuɣer ur d-banen ara? 8. Acu n tamawt ara d-tefkeḍ ihi?
Tamsertit: Tazelɣa n tnila « d » d umatar « t »
Tagzemt tis5
Ad cfuɣ
Mi ara yemlil umatar udmawan « t » n wudem wis sin (n wasuf neɣ n usget) d tzelɣa n tnila « d » iɣelli umatar udmawan-nni deg ususru, maca tuwi-d ad yili (ad t-nerr) di tira. Md: ad d-nsusru « ad d-as » maca ad naru: ad d-tas (nettat), ad d-tawim (kunwi) atg.
Iluɣma
1 - Err aḍris-agi ɣer wudem wis sin n wasuf unti. Ɣurek amtawa! Mi ara d-yas gma-k, ini-as ad d-yerzu ɣur-i, ad as-azneɣ kra n tɣawsiwin, ad tent-yawi ɣer fransa. Mi yuweḍ ɣer din ad d-yessiwel ad as-iniɣ anda ara tent-yeğğ. Ma ur yessin ara tamnaḍt –nni, ad d-yuɣal ɣer Pari ad tent-isers ɣer Meẓyan Awadrar. 2 - Tazabut (aselmad, ad d-izubet s temsertit. Lemnam Mel-iyi-d d acu i d-tsuliḍ Ɣri mi i d-tusiḍ A targit efk-i lehna Ma si ṭṭaq ay d-tetteeddiḍ Ad t-ɣelqeɣ kul iḍ Ɣuri ur d-tkeccmeḍ ara Fiḥel ma di d-tesmektiḍ Ẓriɣ kra teẓriḍ Lehmum bdan-d mačči ass-a AT MENGELLAT, Tikkest seg Lemnam
55
Aḍris Tagzemt tis5
taleɣt
A
frag yezga yeččur d leḥwal n yideqqi. Di tama n tewwurt n usqif, tettrusu tezdemt n yisɣaren i tuqqda. Ccɣel n taleɣt, ibeddu di tefsut. Tettawi-tt-id uletma Baya akked xalti deg uqecwal seg wansi yebeed. Mi tt-ssekwent, ad tt-neɣdent alama tuɣal am uɣebbar, yis-s i messlent tisugam d tbaqiyin. Mi tger afus xalti di taleɣt, ad tessali taqendurt-is ar tagecrirt, ad txemmel i yiɣallen-is, ad ternu ad terfed tuqqna-s, imir ad d-teddem akerra n taleɣt, ad t-tessers ɣef tencirt. S ukerranni, ad teg lqae n wayen i tra ad t-temsel: d tasagemt neɣ d tabaqit. Tmessel-it am teḥbult n temtunt. Mi ara txeddem, ẓriɣ ur ilaq ara ad as-meslayeɣ, mačči d tagnit n wawal. Nanna, ula d nettat, tmessel s uzmumeg d tumert, ad teddem taleɣt, ad as-teslef, ad tt-temsel s yiḍudanis alama tessuffeɣ-d kra d aɣezzfan am ueekkaz neɣ am uzrem. Mi ɣezzif aṭas, ad teḥbes, ad t-tegzem d iḥricen swayes ara d-tezzi iran i teḥbult-nni n xalti. Ad teṭṭef tancirt talewwaɣt, ad tejbed yis-s taleɣt-nni imeslen am ueekkaz, ad ternu ad t-tessisded i wakken ad d-alin yiran n lḥila. Mi tsellek yiwet ad teenu tayeḍ. Tlata neɣ rebea n tɣawsiwin kan i ttgent deg wass acku yedyeq ufrag-nni ideg tentsrusuyent. Nanna, mi temsel cwiṭ deg yiwet n lḥila, ad tuɣal ɣer tayeḍ ad temsel daɣen deg-s kra i wakken mi ara tezzi ɣer tmezwarut-nni ad tt-taf tebda tettkaw, ad tizmir ad tt-tkemmel. Ad d-teddem tancirt, tikkelt-niḍen, ad temsel taleɣt-nni, ad tt-tejbed, ad tt-tessisded i wakken ad as-tefk talɣa. imir, ad yebdu ad d-yettban wudem n tuggi neɣ n tsagemt.
56
Xalti, mačči kan d lqiean i tessen ad temsel maca tmessel ula d ayen niḍen. D acu am nanna ulac, medden akk -ladɣa tisednan- qqaren-d d leḥwal n nanna i yelhan, d widak i icebḥen. Nanna tetwel aṭas di ccɣel-is. Mulud FERƩUN Seg: « Mmi-s n Yigellil », issuɣel-it-id Remḍan EACUR
Tagzemt tis5
Asegzi: Ad t-tessisded: ad t-tessirqeq. Tisednan: tilawin. Ideqqi: d afexxar, d taleɣt
Ad nnadi ɣef unamek d wanaw n uḍris
1. Amahil n taleɣt d taẓuri neɣ d amahil menwala ? Ayɣer ? 2. Deg wacu yemgarad umahil n xalti ɣef win n nanna ? 3. Suffeɣ-d seg uḍris tignatin seg i d-tzerri lḥila n yideqqi, seg taleɣt alama tsellek. 4. Anti tiɣawsiwin i ilaqen uqbel ad bdun askar n kra n ugdur ? 5. Suffeɣ-d seg uḍris tangiwin akked wallalen i yerzan taleɣt. 6. Yeweer neɣ yeshel umahil n taleɣt ? 7. Acḥal ttɣiman deg uxeddim n yiwet n lḥila? 8. Ayen i messlen igduren-nsen? 9. Anta tallit n wass ideg xeddmen aṭas n taleɣt? 10. Acu n wunuɣen ay ttarrant tlawin ɣef yigduren? 11. Ɣef wacu i d-imeslay di tseddart 1ut ? 12. Amek i t-id-yenna? 13. Muqqel taseddart tis snat: acu i d-isefhem deg-s? 14. Di tseddart tis snat d asefhem kan i d-isefhem neɣ yerna-d ayen niḍen? 15. Anti takkayin i yettilin deg uxeddim n taleɣt? 16. Amek i as-sawalen i uḍris am wa?
argaz, d ajgu alemmas.
57
- Tameṭṭut, d llsas;
Asefru Tagzemt tis5
Yemma
Yemma tedda ḥafi, Tekna ɣef uzemmur, Tgezzem tiẓgi, Iɣelli-as umzur. Talwit ur tt-tufi, Tidi tettceṛcur, Tferfer-as temẓi, Tessaram amur. Tifexsa deg (yi)ḍarren Ṭṭerḍiqent i usemmiḍ, Iẓri-s di lemḥan Urğin ur t-tesfiḍ, Mi d-teldi allen, Am waggur deg yiḍ; Yemma xas tertem, Yiwen ur tt-yerkiḍ. Yemma am tfiɣert Yeddarayen uruz.. Mi as-teɣli tezmert, Ad as-eellqen leḥruz. Ad d-teffeɣ si taddart Ur d-teskan telluẓ. Yemma am tzerzert Mmi-s mi t-tetthuz. Sakkdeɣ di yemma, Tergagi-d tasa-w : Lqedd-is yekna, Tetḥennec-d ɣer tama-w. Ass-a, nemwala Tules-iyi-d arraw Senndeɣ tanafa Tdel-iyi-d aelaw. Ʃmer MEZDAD Tafunast igujilen, sb 16 Asefru, tecna-t terbeet “Tagrawla”
5
Isestanen 1. Amek tettidir tyemmat-agi? suffeɣ-d awalen i d-yemmalen ay-a? 2. Ayen ṭṭerḍiqen yiḍarren-is i usemmiḍ? 3. Acuɣer urğin tesfiḍ iẓri-s? 4. Anta tayemmat iɣef i d-ittmeslay umaru? 5. Anti tiɣerwin ay tesea tyemmat-agi? 6. Amek tettwalim tayemmat-agi? 7. Suffeɣ-d aktawal n ugemmir (iseɣ d tirrugza) seg uḍris-a.
D nekk ara yarun
1. Err-d i yisestanen-a. Tifyar ara d-taruḍ, eg-d yis-sent aḍris asegzay ameẓẓyan. - D acu i d takufit ? - S wacu i tettwaxdam ? - Acu ttarran deg-s ? - Anwa ay tt-ibennun ? - Acu n tɣawsiwin swayes i tt-bennun. 2. Ha-tent-i tefyar xerbent, seqeed-itent taruḍ-d aḍris ɣef wallal n « Imẓad ». Allal n uẓawan - i yugten - imẓad - deg temnaḍt - kkatent-t - n yimucaɣ - tlawin. D nutenti - yiwen n wanziz - ur yeweir ara - aṭas n tɣawsiwin - yesea kan - i lxedma yeshel d ayen kan - maca laqent - akken ad t-id-txedmeḍ. 3. meslay-d ɣef ukermus: Ini-d melmi i yettewwa. Amek-it ugummu-ines ? Ini-d ma teshel neɣ teweer tukksa-ines. Acu n wallal swayes i t-id-tekksen ? Anda i t-teẓẓun ? 4. muqqel tiseddarin-agi tiniḍ-d d acu-tent : ma d ullis neɣ d asegzi neɣ d aglam. - Abazin d yiwet n tgella i xeddmen medden s yimɣan i d-gemren si lexla am : taɣeddiwt, azegḍuf, tiɣiɣac, asemmum….. - Yiwet n tallit, yella yiwen n ugellid – agellid ɣas Rebbi- yesea sebea n warrac d yiwet n teqcict : arrac-nni xeddmen lexla ma d taqcict-nni txeddem axxam. Armi d yiwen wass truḥ ɣer tala…. - Nadiya d yiwet n tlemẓit ifulkin mačči d kra, aggur deg yigenni nettat di lqaea. Tibeddi-s d taɣezzfant. Allen-is d tiwinaɣin ma d amzur-is am leḥrir, tberru-as-id ɣef tuyat…. 5. Aru-d aḍris d ameẓẓyan ideg ara d-tsegziḍ yiwen wurar ay tḥemmleḍ.
Tagzemt tis5
59
Aḍris Tagzemt tis6 Urar n walqafen
U
raren n yigerdan, azal-nsen d ameqqran, am yiḍes d tgella. Daɣ-netta ulac agrud i d-yekkren ur yurar ara, ama netta d yimawlan-is, ama netta d watmaten-is neɣ d tezyiwin-is deg uzniq. Di tmetti taqbaylit, aṭas n wuraren i yellan. Yal tasemhuyt s wuraren-is. Tiggti seg-sen, tturaren-ten deg unebdu neɣ di tefsut. Llan wid tturaren ama d arrac, ama d tullas, llan wid i tturaren kan warrac. Uraren, mxalafen daɣen almend n leemer. Ger wuraren ay yellan, zik-nni, ad d-nebder: tiqqar, tiddas, ddabex, amqaddem, tuqqnatuffra, tilellac, tamellaḥt, alqafen… lḥasul mačči d yiwen, yerna yal urar isea ilugan-ines. D acuten dɣa yilugan n walqafen ? Melmi ay ten-tturaren ? Amek i ten-tturaren ? Alqafen, d urar tturaren, arrac tullas, d acu kan, d tullas -ladɣa tilmeẓyin- i yettmilen aṭas ɣer wanaw-agi n wurar, acku tturaren-t deg uxxam. Deg yizilan n unebdu ay tturaren medden alqafen aṭas, imi azal yettarra-d akk imdanen s axxam ; win ara iqeyylen ad iqeyyel, win yesean kra n ccɣel ad t-yexdem, ma d wiyaḍ, tturaren way-gar-asen. Ad yaɣ lḥal leqḍen-d alqafen ; xemsa n yiẓra d imecṭaḥ myugdan, yis-sen ara uraren. Wid ara yuraren, ad qqimen di lqaea tasemmaḍt, ad msefhamen qbel, anwa ara yezwiren ; tikwal,
60
izewwir win meqqren gar-asen, tikwal, ttagan mcelqef, win ara d-icleqfen aṭas d netta ara yezwiren. Urar-agi, deg-s tẓat n takkayin : ad bdun si mm-yiwen. Di mm-yiwen, ad d-refden yiwen yiwen n ulqaf (mi ḍeggren yiwen s igenni, wayeḍ, ad t-id-refden si lqaea, ad d-ṭṭfen, imir-nni win akken i d-yuɣalen seg yigenni). Mm-sin am mm-yiwen, d acu kan sin-sin ara d-tteddmen si lqaea. Ad tt-awin akken alama d mm-rebea, syin, ad d-uɣalen ɣer mm-xezzen. Mm-xezzen-agi, tturaren-t am mm-yiwen, ulac amgired gar-asen.Tis-seḍiset, d mm-berru : mi i d-refden yiwen n ulqaf ad d-brun i wayeḍ, alama bran-d i tlata, ad ten-refden imir-nni ɣef tikkelt. Tis-sat d mellal. Mellal-agi, yemgarad ɣef wayen i d-nebder akka ar tura, acku tid akk ieeddan yiwen n ulqaf kan ay ṭṭeggiren s igenni, ttaṭṭafen-t-id mi ara d-yuɣal. Ma d Mellal, di tazwara ad ḍeggren yiwen, ad d-refden wayeḍ, syin ɣer-s ad ḍeggren sin ad d-ddmen yiwen, dɣa ad ṭṭfen sin-nni alama ḍeggren rebea. Tin uqbel taneggarut d mm-celqef : dagi ad ṭṭfen alqafen akk, ad ten- uwten s igenni s ulqaf wis-xemsa, ad ten-hudden, syin akkin win akken ara yuraren ad as-yini i ufna-s : « ini-tt », winna, ma iwala belli alqafen-nni mqaraben, ad as-yini : « lqeḍ-itt », ma iwala-ten mbaeaden, ad as-yini : « ḥerwi-tt ». Ma ilqeḍ-itt akken ilaq, ilaq-as ad yurar mm-yiwen i wakken ad d-nini belli ixdem-d taɣyult. Ma yella ixser uqbel ad d-yexdem taɣyult, d axsim-is ara yuraren nnuba-s, alama yexser ula d netta, ad ikemmel imir-nni umezwaru-nni seg wanda akken yeḥbes, mebla ma ieawed si tazwara. Ɣer taggara n wurar, ma yessaweḍ win i wumi d-xedmen taɣyult ad tt-id-ifru, a lxir d rrbeḥ neɣ ma ulac, ad issuter i uxsim-is ad as-isemmeḥ. Winna, ma yebɣa ad as-isemmeḥ ad as-yini « semḥeɣ-ak am uyefki ay teṭṭḍeḍ si yemma-k », ma terṣel-it-id ur as-ittsemmiḥ ara i wakken ad as-yeddu di neqqma, ad as-yini : sekker sekker, dduḥ dduḥ, ur tettegririb ur tettnuḥ…
Tagzemt tis6
Kahina ḤIREC
Asegzi: Ufna,afna: axsim.
Ad nnadi ɣef unamek d wanaw n uḍris
1. Acu n wuraren ay tturaren di temnaḍt n Leqbayel ? 2. Anta tallit ideg ten-tturaren ? 3. Anwa i ten-yetturaren ? 4. Anwa amkan ideg ten-tturaren ? 5. Acḥal n yimdanen i ten-yetturaren ? 6. Acḥal n takkayin i yesea wurar-agi ? 7. Acu ay xeddmen yimurar qbel ad yebdu wurar ? 8. Bder-d ilugan n wurar-agi. 9. D acu yexdem umeskar deg uḍris-agi : igellem-d neɣ isegzay-d… ?
61
Amawal Tagzemt tis6
1. Ismawen n wuraren ● Bder-d akk uraren n zik ay tessneḍ. 2. Seg umerḍil ɣer wawal n tmaziɣt. ● Yal amerḍil (awal azɣaray) qqen-it ɣer wawal n tmaziɣt i ilaq ad nessemras deg umkan-is. Amerḍil Ḍegger Lɛeb Lefṣul Lqut Lqima Ccetwa Lexrif Msawan Ṣṣenf Axṣim Nneqma La majorité Nnuba Azal Tagrest Myugdan Nnmara Zelli Anaw Tawala Afna Ḥertadem Tagella Urar Tiggti Awal n tmaziɣt Tisemhay
3. Asuddem n kra n yismawen n tigawt. Af-d imyagen seg d-iteffeɣ yisem n tigawt yebna am yimedyaten-a. ● Qqen ● Ffeɣ tuqqna. tuffɣa.
4. Tagetnamka d tlulɣa (talulɣa,d mi ara tili talɣa teɛdel, anamek yemgarad) Awal, d agetnamkay mi ara yesɛu aṭas n yinumak. Zemren daɣen ad ilin sin wawalen ɛedlen deg talɣa maca ulac gar-asen assaɣ anamkay ; d ay-a i wumi qqaren talulɣa. Wali deg tefyar-a ma d tagetnamka neɣ d talulɣa ● ● ● ● Uraren n yigerdan, azal-nsen, d ameqqran Azal yettarra-d akk imdanen s axxam. Teqreḥ-it taɣect-is. Telha taɣect-nni ay d-yecna.
● Yebna axxam ack-it. ● Sliɣ ad yerr axxam deg unebdu-a
62
● Taddart-iw tezga-d deg yiɣil. ● Ixuṣṣ-as yiɣil n lkettan.
Tajerrumt
Anammal n usentel
Ɣer imedyaten-a : ● ● ● ● ● ● Yebna-asen urgaz axxam i warraw-is. Argaz, yebna-asen axxam i warraw-is. Axxam, yebna-asen-t urgaz i warraw-is. Arraw-is, yebna-asen urgaz axxam. Arraw-is, axxam, yebna-asen-t urgaz. Argaz, arraw-is, yebna-asen axxam.
Tagzemt tis6
Isestanen 1. Af-d ul n tefyirt tamezwarut, meḥsub tafyirt taddayt: ayen ur nezmir ad ittwakkes. 2. D acu-ten wawalen i d-yernan ɣer umyag (ul n tefyirt) ? 3. Serwes tafyirt tamezwarut ɣer tiyaḍ. D acu ibeddlen? 4. I deg unamek beddlent kra neɣ ala? (Xas ulama cwiṭ maḍi). 5. Acuɣer i d-ttwazewren yismawen-agi? D acu i d-mmalen?
Ad cfuɣ
Anammal n usentel d isem (neɣ ahat sin) ilelli, yettili di tazwara n tefyirt uqbel amyag. Yemmal-d asentel n tefyirt. Win yettmeslayen yemmal-d s uẓawan n taɣect-is belli isem anammal n usentel yesea azal meqqren deg unamek n tefyirt : imensi, yečča. Tettili daɣen tesgunfut ger unammal n usentel d yiḥricen niḍen n tefyirt. Di tira, tasgunfuta, temmal-itt-id tefrayt.
Iluɣma 1 - Af-d inammalen n usentel yellan di tefyar i d-iteddun
● ● ● ● ● ● ● ● ● ● ● Inebgi, yečča imensi. Yečča yinebgi imensi. Imensi, inebgi, yečča. Aẓru, yettawi-t-id netta. Atmaten-is, uɣalen-d ɣer tmurt. Akal, fergen-t akk. Tameddakkelt-is, yuzen-as tijeğğigin. Ffɣen yirgazen ɣer lexla. Ur as-ttgen ara azal i tmussni. Yugar-ik umeddakkel-ik leemer. Iɣza ufellaḥ tiregwa i yisekla-s.
2 - Ha-tent-a tefyar d timagnuyin, err-itent d tifyar ideg ara yili unammal n usentel
63
Taseftit
Amaɣun n yizri ibaway
Tagzemt tis6
Ɣer imedyaten-a : ● Win yunagen, ad yissin. ● Win ur nunag, ur yettissin. Isestanen: 1. Amek i as-neqqar i talɣa n umyag “ yunagen” ? 2. Sleḍ talɣa n umyag “yunagen” 3. Ma nbeddel tawsit neɣ amḍan, ad tbeddel talɣa n umyag neɣ ala? 4. Ẓer daɣen ma ad tbeddel talɣa n umyag “ ur nunag” ● Win ur nunag. ● Tin ………… ● Wid ………. ● Tid ………… 5. D acu-t ihi umyag “ur nunag”? 6. Serwes ger talɣa n umyag “ yunagen” akked tin n umyag “ur nunag”. Acu twalaḍ?
Ad cfuɣ
Yella umaɣun ilaway, yella umaɣun ibaway. Amɣun ibaway am umaɣun ilaway ur yettbeddil ara almend n tewsit d umḍan. Yettaleɣ akka : n + afeggag n umyag ɣer yizri ibaway. Deg umur ameqqran n temnaḍin, temgarad talɣa n umaɣun ibaway ɣef tin n umaɣun ilaway : « i » n tazwara yettruḥu « n » n taggara yettuɣal-d ɣer sdat. Amaɣun ilaway : win iruḥen Amaɣun ibaway : win ur nruḥ i n + ruḥ + ruḥ n
Tamawt : di kra n temnaḍin, ur semgiriden ara ger talɣa n umaɣun ilaway d tin n umaɣun ibaway. D amedya qqaren : win yuran, win ur yurin.
Iluɣma
1- Af-d amaɣun ibaway d umaɣun ilaway di tefyar i d-iteddun ● Amezruy yers ɣef tira, win ur nuri ara, isem-is yessared-it unẓar. ● Win yeččan, yečča; win ur nečči, tarbut tekkes. ● Win yeddren, ad t-id-bedren. ● Win i as-yennan tiẓgi texla, i yexlan, d netta. ● Ur nečči, ur nerbiḥ ay ul, ur nemnie di ccḥani. 2- Sileɣ-d amɣun n yizri ilaway d umaɣun n yizri ibaway n yimyagen-a Amyag Ddu Ffeɣ Fres Awi Muqqel Amaɣun ilaway Amaɣun ibaway
64
Tirawalt
Tamsertit : ad + « d » n tnila
Ɣer amedya-a : ● Ad d-yas azekka yerna ad d-yawi takerrust. Isestanen 1. Acḥal n yimyagen i yellan ? 2. Tigawin n yimyagen zrint neɣ zerrint neɣ ad zrint… ? 3. Acu n tmeẓra n yimyagen ? 4. Amek i ten-id-teɣriḍ ? 5. Acu ur d-tenṭiqeḍ ara deg yimyagen-agi ? 6. Amek i ten-nura ? 7. Acu n tamawt i tzemreḍ ad d-tegreḍ ihi ?
Tagzemt tis6
Ad cfuɣ
Mi ara temlil tzelɣa n wurmir « ad » akked tzelɣa n tnila « d », tazelɣa-nni n wurmir tettruḥu deg ususru maca tuwi-d ad tili di tira. Md : - Ad d-yas azekka. Neɣra-t-id « A d-yas » maca nura-t « ad d-yas » acku d tazelɣa n wurmir « ad » i d-yemmalen urmir s « ad » . Ihi tuwi-d ad tt-naru deg umyag xas ma deg ususru tettuɣal d [a] kan .
Iluɣma
1. Tazabut ● Ad d-yas deg usafag, ad d-yers deg unafag n Lezzayer tamaneɣt. ● Ad d-iruḥ alama d dagi akken ad d-yini amek ara nexdem i ujrad ifukken iqwiren. ● Ad d-yas uselway n Tuddsa n yiwunak yeddukklen ɣer tmurt-nneɣ, aseggas-agi. ● Bɣiɣ ad d-iniɣ, ad yifsus wul-iw. 2- Err tifyar-agi ɣer wurmir s « ad » tbeddleḍ ayen i d-tuwi ad ibeddel. ● Yejba-d si tmurt n tgella d usemmiḍ, yenna-d amek xeddmen akken ad d-sukksen aṭas n yidrimen. ● Yuɣal-d xas akken ur tebɣin ara. ● Yusa-d acku iḥemmel aṭas tamurt. ● Di tmeɣra-nni-ines irḍel-d aṭas n yidrimen. ● Tsawel-d tamacahut n Tfunast n Yigujilen i warraw n mmi-s.
65
Aḍris Tagzemt tis6
Takerza
T
akerza, d armud agejdan deg tfellaḥt. Zik-nni, di Tmazɣa, tamurt n tfellaḥt d tkessawt, xeddmen-as tameɣra i tkerza acku d ansay axatar ɣur-sen : yis-s i d-sasayen tagella-nsen. Yal axxam, ɣur-s tayuga n yizgaren neɣ snat maḍi acku d tinna kan i d tafellaḥt-nsen, tinna i d abaɣur n warraw-nsen. Tafellaḥt d taqdimt di tmazɣa, yesnefli-tt ugellid Masensen. Tafugla n tkerza, beddun-tt deg wussan imenza n Yiweğğiben, qqaren-as daɣ n Ḥertadem. Ass amenzu n tkerza, ttmaggaren-t yifellaḥen s tumert d tameqqrant : tanezzayt-nni n tkerza, ad d-kkren zik, uqbel ad teffeɣ tyuga ɣer tkerza, ad asen-dehnen acciwen-is s zzit n uzemmur, syen ad ṭṭfen yifellaḥen abrid ɣer yigran-nsen. Ass-nni, yal win yesean tayuga ad tt-idisuffeɣ. Mi uwḍen ɣer yiereqyab-nsen, ad bdun ad kerzen. Win ifukken ad ieiwen wiyiḍ. Degmi, di tallit-nni, yal tardast n wakal tettwakraz. I wakken ad fakken takerza deg uzemz-is, xeddmen s umedwel, kerzen kra yellan d taferka akken ad teffukti, ad d-tefk ṣṣaba. ilmend n wass-nni, tilawin ttnawalent acewwaḍ d tmellatin tuftiyin, ttawin-ten yifellaḥen yid-sen d aewin ɣer lexla. Mi d-tuweḍ tallit n yimekli, ad msawalen yifellaḥen, ad d-nejmaeen ɣer yiwen n umkan akken ad ččen. Udem-nni amezwaru n ucewwaḍ ad t-fken i yizgaren ad t-ččen. Ussan-nni imezwura, ttfarasen-ten yifellaḥen i tkerza yerna yal ass, s tgella-s : ass amezwaru, ad sewwen
66
acewwaḍ d yidernan, ass wis sin, d berkukes akken ad kksen lhemm ɣef-sen ; wis kraḍ, ad sewwen uftiyen akken ad ftin yimenda-nsen ; wis ukkuẓ, ad niwlen seksu s yimɣan akken ad tezzegzew lɣella-nsen, ad tfukti, ad ternu ad teğğuğeg.
Tagzemt tis6
Ʃ. LEWNIS Asegzi n wawalen :
Idernan : lesfenğ Amedwel : meḥsub wa yetteawan wa, s nnuḅa. Takessawt : aṛebbi n lmal : izgaren, ulli, tiɣeṭṭen… Abaɣur : lfayda, rrbeḥ.
Ad nnadi ɣef unamek d wanaw n uḍris
1. melmi kerrzen yifellaḥen tiferkiwin-nsen ? 2. Acuɣer i tent-kerrzen ? 3. Amek ttmaggaren medden ass amezwaru n tkerza ? 4. s wacu ay t-ttmaggaren ? 5. D acu i d takerza ? 6. Amek i d-yebda umeskar aḍris-is ? 7. Deg uḍris-a, ameskar, igellem-d neɣ iḥekku-d neɣ isegzay-d ? Ini-d d acu i t-id-yemmalen ?
- Win yebɣan aman, yerr ɣer tala.
67
Asefru Tagzemt tis6
Bu-tjewwaqt
A bu-tjewwaqt a bu-yicelqan Taɣect-ik am yilizeq Aṭas n medden i k-iran Tilelli deg wul-ik la treqq Anwa tufiḍ d imawlan Ala itran d ucewweq Bu-tjewwaqt izga yeḍsa Isefsusuy ulawen Ɣas d agujil tegzem tasa Ur as-d-ɣellin yimeṭṭawen D tjewwaqt-is i yensa I ccetwa deg yideflawen Mi ttazzalen yiḍudan-is Ittlal-d kra d amxalef Iles- ines urğin yeqqis Yugi win illan d imcennef Ad icnu zeddig wul-is Tajewwaqt-is d asḥissef Ittɣaḍ uqcic bu-tjewwaqt Winna ur nezmir i nnḥas Mi i d-tuɣwas d taleqqaqt Tettekkes acciwen i yimednas Ass-a nɣan-t ur d-tban tafat Ḍeggren-t s agudu ẓẓulen-as Ʃmer MEZDAD Tafunast igujilen, isefra, 2ème Edition, 1991 Isestanen 1. Anwa-t bu-tjewwaqt iɣef d-yettmeslay umedyaz deg uḍris ? 2. Melmi i icennu bu-tjewwaqt ? 3. Acu i t-id-yemmalen deg uḍris ? 4. Acu i t-yessawḍen armi yekkat tajewwaqt ? 5. Ɣef wacu i icennu ? 6. Acḥal n tseddarin i yesea usefru-a ? 7. Acḥal n yifyar i tla yal taseddart ? 8. Amek teddes tmeɣrut deg usefru-a ?
6
D nekk ara yarun
1. Aḍris-agi ixreb. Seqeed tifyar akken iwata terreḍ-t d aḍris asegzay. Tuqqna tuffra, d ..........................………
…………………………………………………………………...............................................................................................................................………………..
Tagzemt tis6
Daɣ netta ..........................……… iteqqen ..........................……… - …….. ur ittaṭṭaf ula yiwen. - urar ideg yettili yiwen deg warrac ibɣan ad leeben iteqqen allen-is - Akken ara ffren akk ad d-isuɣ yiwen deg-sen ad as-yini « Tewwa » - Amkan ideg ittɣimi win iqqnen qqaren-as: Miḥlal. - deg lweqt ideg ttruḥun yimeddukkal-is mkul yiwen d anda ara yeffer. - Win iqqnen isefk ad inadi ɣef wid iffren, yerna kra n win ara d-ikecmen miḥlal, dayen, imnee seg tuṭṭfa. - kra n win ara iṭṭef yuqem-as « ğuɣğuɣ» meḥsub ikreḍ-as deg uqerru-s, ad ixelleṣ, ad yuɣal deg umkan-is. - imir-nni win yeqqnen, ad d-yeldi allen-is, ad ibdu anadi ɣef wid iffren ; 2. Ha-t-a usefru n Si Muḥend U Mḥend, ɣer-it tsegziḍ-d amek yebna: tiseddarin, ifyar, tameɣrut, tisawalin. Idewwer lbabur yuɣwas Medden akk, slan-as Ay d-yexleq lleh deg lɣaci Bdan nedhen rreyyas Yal wa s lkarṭa-s Iɛessasen ɣef leḥwaci Ma d yiwen am nekk teekes-as Ruḥen ǧğan-t watma-s Nnan-as : wa d aḥcayci. 3. Fren yiwen gar yisental-a, taruḍ-d aḍris asegzay: ( d alaɣmu, ad t-xedmen deg uxxam) ● Tibuɣarin. ● Tuzzya n lmelḥ (mi yurnan ugrud). ● Ddabex n ufus (ilugan-is). ● Aleqqem n yisekla.
69
Ad sitgeɣ iman-iw
Acu i twalaḍ deg wanawen n yiḍrisen i d-turam? Wali ma tzemreḍ ? 1. Ad takzeḍ aḍris asegzay? 2. Ad tsemgirdeḍ ger uḍris asawlay d uḍris asegzay? 3. Ad d-tgelmeḍ takala deg uḍris asegzay? 4. Ad d-tsegziḍ kra n taluft neɣ n wansay? 5. Ad d-taruḍ aḍris ideg ara d-tsegziḍ neɣ ad d-tgelmeḍ? Melmi i tettafeḍ iman-ik? Mi txeddmeḍ: 6. ……….weḥd-k? 7. ……… di sin? 8. ……… d ugraw? 9. ……… d yinelmaden n tesmilt akken ma llan? Muqel ma tzemreḍ? 10. Ad takzeḍ asemmad usrid deg tefyirt? 11. Ad tsemgirdeḍ ger usemmad arusrid d usemmad s tenzeɣt? 12. Ad takzeḍ anammal n usentel? 13. Ad takzeḍ asemmad agensay? 14. Ad takzeḍ amaɣun n wurmir ussid d umaɣun n yizri ibaway? 15. Ad tsemgirdeḍ ger tmeẓra n yimyagen? 16. Ad tesmerseḍ tizdit anda iwata? 17. Ad taruḍ mebla tamsertit d+t, ḍ+t anda tlaq?
-
+
Amur wis kraḍ :
Tira n uḍris asegzay.(ussnan)
Ad ɣreɣ aḍris asegzay, ad waliɣ amek i tmugg tmeṣkiwtis i wakken: 1 - Ad issineɣ amek i d-segzayen kra n tumant tussnant. 2 - Ad ẓreɣ amek i tetteddu tkala-s.
Tagzemt
Iḍrisen
- Ansi i d-itekk ugeffur ? sb : 72 - Aman sb : 78
Allalen n tutlayt
Tajerrumt: Asemmad agensay sb : 75 Taseftit: Amaɣun n wurmir
Afares s tira
Amur wis kraḍ
7
Asegzi n tumant - Asefru : Ajeğğig sb : ibaway sb : 76 tussnant Tirawalt: Tamsertit : ad + 80 « d » n tnila
sb : 77
- Anagraw n yiṭij sb : 82 - Amtiweg n Umaḍal sb : 88 - Asefru : Igujilen sb : 90
Tajerrumt: Tafyirt tumyigt d tefyirt tarumyigt : sb : 85 Taseftit: Tafelwit n tseftit sb : 86 Tirawalt: Tamsertit : « d » n tnila + amqim awsil n
8
Asegzi n tumant tussnant
umyag
sb : 87
Aḍris Tagzemt tis7 Ansi i d-itekk ugeffur ?
m
i ara d uwten waqqaren n yiṭij ɣef tmurt, ttraggaten waman yellan deg yigarawen akked wid yellan deg wakal.
D tazɣelt n yiṭij i yesraggaten aman n yigarawen d yisaffen d wid n wuggugen. Ula d aman ssagren yimɣan ttalin ɣer tegnewt, d ay-agi i wumi qqaren tuccfa. Iraggen-nni simal yessalayiten waḍu, simal ttismiḍen, ttuɣalen d timiqwa n waman neɣ d ibruyen n ubruri neɣ d tilezda n udfel. Yiwen n umur deg waman i d-iɣellin, itess-it wakal, ma d amur niḍen yettuɣal ansi i dyekka : yettazzal deg yisaffen, yettuɣal ɣer yillen d yigarawen. Mi ara d-uwten waṭas n waman gellun-d s twaɣiwin : ittseyyix wakal, derrmen yixxamen. D isyaxen-agi i imesslen udem n wakal. Ʃli LEWNIS
72
Ad nnadi ɣef unamek d wanaw n uḍris
1. Acimi ttalin waman ɣer tegnewt ? 2. Melmi i ttuɣalen waman d iraggen ? 3. D acu i ten-yettarran d iraggen ? 4. Acu i d-yettawin asigna ? 5. Melmi i d-ɣellint tmiqwa-agi d ageffur ? 6. Anda ttarran waman i d-iɣellin si tegnewt ? 7. mi ara d-ɣlin aṭas n waman n ugeffur, s wacu i d-gellun?
Tagzemt tis7
- Anida akken ḍemeeɣ tafat, ay ufiɣ lehwa tekkat.
73
Amawal Tagzemt tis7
1 - Suffeɣ-d seg uḍris aktawal n lḥamu, tefkeḍ-d sin yimedyaten s wawalen ara d-tafeḍ 2 - Suffeɣ-d daɣen seg uḍris aktawal n waman tiniḍ-d anamek n yal yiwen deg-sen. 3 - Acu i d anamek n wawal : igellu-d ? 4 - Muqel amedya tkemmleḍ, tinid-d d acu twalaḍ. ● ● ● ● ● ● ● Ɣli Zwi Fsi Xsi Bri Fti Sli aɣelluy
…........…… …........…… …........…… …........…… …........…… …........…… …........……
● Mzi
5 - Efk-d anamek ila wawal «tamurt» di yal tafyirt. ● Amur ameqqran seg waman-agi yettarra ɣer ddaw tmurt. ● Yejjem tamurt. ● Yezdeɣ di tmurt n Leqbayel. ● Yessekra akk tamurt-is. ● Ɣlin-d waman ɣef tmurt. 6 - Suffeɣ-d seg uḍris anemgal n « seḥmu ». 7 - Efk-d krad n wawalen icerken azar d yisem: timiqwa. 8 - Deg uḍris yella yiwen wawal d uddis, af-it-id, tiniḍ-d amek yeddes.
74
Tajerrumt
ɣer Imedyaten-a : ● Rẓan-aɣ tirẓi n ubuqal. ● Yessared tarda n umcic. ● Ikerrez takerza n ulɣem. ● Yedder tudert rẓagen. ● yetturar urar d amencuf. ● la yettaḍsa taḍsa tawraɣt.
Asemmad agensay
Tagzemt tis7
Isestanen : 1. Di yal tafyirt, af-d amyag. 2. Amek i asen-qqaren i wawalen irennun ɣer umyag ? 3. Amek qqnen s amyag wid n tefyar-a, srid neɣ tella tenzeɣt ? 4. D acu icerken isem amezwaru d umyag (wali ma ttemyilin s uẓar neɣ ala) ? 5. Wali daɣen d acu-ten wawalen i d-yernan ɣef yisem amezwaru. Tzemreḍ ad ten-tekkseḍ ? 6. Yezmer umqim awsil ad yessenfel isemmaden-a i d-yernan ɣer umyag ? 7. Deg wacu ttemcabin yisemmaden-a ɣer usemmad usrid ? Deg wacu ay mgaraden ?
Ad cfuɣ
Mi ara yili usemmad n umyag yebna ɣef yisem n tigawt n umyag-nni uɣur yeqqen, yerna rnan-d ɣur-s wawalen niḍen (n+ isem, arbib, amaɣun, d n tilawt+arbib), qqaren-as asemmad agensay. Asemmad-agi, yettas-d deffir n umyag, yeqqen ɣur-s srid, addad-is d ilelli. Yemgarad ɣef usemmad usrid deg way-a : ● Asemmad agensay d isem n tigawt n umyag-nni uɣur yeqqen, ma d asemmad usrid xaṭi. ● Asemmad agensay ur yezmir ara ad yili s yiwen wawal kan ; mernaw ɣef yisem n tigawt, tamara ad ilin wawalen niḍen (tirẓi n ubuqal. Takerza n ulɣem. Taḍsa tawraɣt atg.) 1 2 1 2 1 2
Iluɣma
1. Af-d isemmaden igensayen ma llan deg tefyar-a ● ● ● ● ● ● ● Berrik tebrek n tasilt. Yečča aɣrum yeqquren. Yečča učči n uderwic. Ileḥḥu tikli tuɛwijt. Yuwet-it tiyita n lmut. Yeswa tissit i d-yuɣ. Yeswa tissit n tuffɣa n leɛqel.
2. Aru-d s ɣur-k/m snat n tefyar ad yili deg-sent usemmad agensay.
75
Taseftit
Amaɣun n wurmir ussid ibaway
Tagzemt tis7
Ɣer amedya-a : ● Win iteddun ɣef tidet yessawaḍ. Isestanen : 1. D acu-t wawal-a yettuderren ? 2. Beddel tawsit d umḍan i umqim ameskan « win » twaliḍ ma yella kra ibeddlen deg umyag « iteddun ». 3. D acu-t ihi umyag-agi? 4. Sleḍ talɣa-ines. 5. Err amyag yettuderren ɣer tibawt, akka : ● Win ur ………….. ɣef tidet yessawaḍ. 6. sikked d acu ibeddlen deg umyag ger talɣa tamezwarut d wamek yella tura.
Ad cfuɣ
Amaɣun n wurmir ibaway am win n yizri ibaway yettaleɣ s (ur…..ara) akked ubeddel di talɣa n umaɣun ilaway : Win iteddun Win ur nteddu = = i n teddu teddu n
« i » n tazwara itekkes, « n » n taggara yettuɣal ɣer tazwara.
Iluɣma
1 - Akez amaɣun n wurmir ibaway di tefyar –agi. ● D win akken yeddurin i yessburrun tarakna. ● Ssuq d ssbeḥ, win ur neqḍi lerbaḥ fukken. ● Tesdukkel lḥemla win yecfan d win itettun. ● A wid ur neggan , deg uzal, ttargun. ● Argaz ur nxeddem, efk-as taruka ad yellem. 2 - Err imaɣunen n wurmir ɣer talɣa tibawayt. ● D amaḍal i itezzin i yiṭij. ● D ageffur ara d-yessemɣin tuga. ● A widak yeɣran, iḥessben rennun. 3- Smed tafelwit-a Amyag Ẓer Fres Muqqel Ili Amaɣun wurmir ussid ilaway Amaɣun n wurmir ibaway
76
Tirawalt
Tamsertit : « d » n tnila + amqim awsil n umyag
Ɣer imedyaten-a : ● Netta, yura-as-d; kečč, yessawel-ak-d. ● Tessawel-asen-d temɣart tamacahut. Isestanen : 1. Af-d anida tella tzelɣa n tnila. 2. Acu-t wawal yellan uqbel tazelɣa n tnila? 3. Wali ma akken i d-nenṭeḍ amqim awsil i t-turiḍ. 4. Limer ad as-nernu “i” i tzelɣa n tnila ad tuɣal “id-”, ad yeedel lmenṭeq d tira neɣ ala?
Tagzemt tis7
Ad cfuɣ
Mi ara ternu tzelɣa n tnila “d” ɣer umqim awsil n umyag asemmad arusrid, ama d win n wudem wis 2 n wasuf amalay (yenna-ak-d) ama d win n wudem wis 3 n wasuf (yenna-asd) ama d win n wudem wis 3 n usget amalay (yenna-asen-d), imesli [k] d [s] n yimqimen iwsilen ttuɣalen [g] d [z] deg umeslay : [yenna-ag-d] [yenna-azen-d] Mi ara yili “i” gar-asen, ulac tamsertit. Di tira, yella “i” neɣ ulac-it, ad tekkes tmsertit .
Iluɣma
1 - Tazabut (ad d-iɣer uselmad s temsertit.) ● Tamaziɣt, tban, iserreḥ-as-d zzman. ● Rnu-iyi ɣer wid-nni iruḥen mi sen-d-ssawlen, asmi akken d-tuweḍ lgirra. ● Uriɣ-as-d tabrat neɣ ma snat, ur ak-d-yenni ara. ● Widak zemren ad as-d-ssewwen lexrif di tegrest. ● Err-as-d s lexbar, azekka. 2 - Senfel isemmaden yettuderren s yimqimen iwsilen, ales-as tira i yal tafyirt. 1. Yeğğa-d i warraw-is. 2. Yefka-d yiwen n umur i kečč. 3. Yuɣ-d tiḥlawatin i netta.
77
Aḍris Tagzemt tis7
Aman
man d asafar yesḍulin i tudert. Mebla aman, ulac tudert. Segmi d-iban umdan amezwaru ɣer tudert, yufa-d llan waman, armi yuɣal ur yettarra ara tidmi-s ɣur-sen. xuḍi aman sean azal mačči d kra, i umdan neɣ i uɣersiw neɣ i yimɣi. Γef wakken i d-nnan yimassanen, ad ilin azal n 1.40 n yimelyaren n yikilumitren ugsisen (km3) n waman deg Umaḍal. Amur ameqqran (97%) llan deg yigarawen d yillen, ayen i d-yeggran yella deg yigdizen (2%), deg yimdunen, deg yisaffen, di ttra n wakal akked uzwu neɣ di tignewt. Deg uwines wis 17, ufan-d belli aman n yillen akked wid n wakal ttraggaten, ttalin ɣer tegnewt, ttuɣalen ɣellin-d d ageffur, d abruri neɣ d adfel. Deg wakal, drus n waman i yellan, d ayen i wumi qqaren ttra. Ddaw n wakal, aman ttnejmaeen di tefrawin, keccmen deg yiẓra neɣ ttezririgen gar-asen. Tasmekta n waman temgarad si tmurt ɣer tayeḍ, llant tid yesean, llan tid ixussen elaḥsab n umkan ideg d-zgant deg Umaḍal akked unezwu.
A
7
Ass n wass-a, aṭas n yiɣerfan i la yettcetkin ɣef waman, maca ur asen-fkin ara azal, ur asen-xdimen ara ttawil swayes ara ten-ḥerzen. Ɣef way-a, tamurt-nneɣ yessefk-as ad teiwed tamuɣli di tsertit n usefrek n waman. Tuwi-d ɣef yal yiwen, ad yesseḥbiber ɣef waman : ma ad nqedwan, ad tenger ddunit. Ʃli LEWNIS Asegzi : Igdizen (agdiz) : Amaḍal, ɣur-s sin yigdizen, win n ugafa d win n unẓul, d imenẓawen n udfel .
Tagzemt tis7
Ad nnadi ɣef unamek d wanaw n uḍris
1. Ansi i d-tekken waman ? 2. Anwa abrid i d-ttawin ? 3. Amek i ttuɣalen d ageffur, d adfel neɣ d abruri ? 4. Acu n ufmiḍi n waman i yellan deg Umaḍal ? 5. Anda ttarran waman i d-iɣellin ? 6. Acuɣer temgarad tesmekta n waman si temnaḍt ɣer tayeḍ ? 7. Amek i ilaq ad nseḥbiber ɣef waman ? 8. Acu i izemren ad d-iḍru lemmer ad negren waman ?
tasusmi, d ureɣ.
- Awal, d aẓref;
79
Asefru
Ajeğğig
Tagzemt tis7
Yegma ujeğğig di lefjer Yecreq yiṭij ɣef ssifa-s Xas yiwen wass kan i yedder Cfan akk medden fell-as Ur yessin meskin umger Armi yekcem ɣer yiger Igzem-it di ttnasfa ɣas yemmut mačči yenger Imi azekka ad d-yekker gma-s Teẓram acḥal d ajeğğig yemɣin D tgejda yulin Asmi i d-yuwet uḥemmal Nufa, ziɣ, kra ibedden yettmal. Ur nuki mi yuwet lebraq Ters-d tafat seg yigenni Yenhez udrar yeṭṭerḍeq Si zzhir ur aɣ-iban ansi Ajeğğig iɣab, yeereq Dayen iruḥ, a wi iẓran sani ?
Refden-t iseggaden n tafat Wid izedɣen akkin i wagu D imnayen, d at-umzur yeddal tuyat At-lebraq seg ufus la ileḥḥu Fkan-t i waggur bu-lmeryat Ger yitran yerra-t Gar-asen ad yedhu La ireqq deg yigenni nwala-t Meskin yuggad ad t-nettu. Itran, uran isem-is di tegnewt D ayen ur yezmir ḥedd ad t-yemḥu Ma twalam itri i wumi tzad tafat Ẓret d netta i aɣ-id-yehdan asefru.
MUHEB
Yecna-t Yidir, deg tesfift : Iseggaden n tafat Isestanen 1. Asefru-a, yebna am tmacahut. Suffeɣ-d ayen i d-yemmalen amakun (ayen ur nezmir ad yeḍru di tilawt, di tmacahut kan i yezmer ad yili). 2. Suffeɣ-d tlata n tegnatin n tmacahut. 3. Anwa i d-yettmeslayen deg usefru : kkes-d ayen i t-id-yemmalen deg uḍris. 4. Anwa i wumi yettmeslay : kkes-d ayen i t-id-yemmalen deg uḍris. 5. Acu i tfehmeḍ di tefyirt : Nufa, ziɣ, kra ibedden yettmal. 6. Ma ajeğğig d azamul n umdan, amdan-a ad yili yesea azal neɣ d menwala ? ayɣer ? 7. Iseggaden n tafat, bɣan-as ayen yelhan neɣ ayen n dir i ujeğğig ? 8. Ma neṭṭef afir aneggaru, d acu i yezmer ad yili ujeğğig ?
0
D nekk ara yarun
1. Asegzi : 1 - Acu i d ageffur ? 2 - Acu i d adfel ? 3 - Acu i d aman ? 4 - Acu i d tafyirt ? 5 - Acu i d anebdu ? 2 - ini-d d acu-t wanaw n yal aḍris :
Tagzemt tis7
Imeddukkal n ugama.
1 ur neqqet ara iɣersiwen. 2 Ur gezzmet ara isekla. 3 Ur sruɣut ara tiẓegwa. 4 Kkret akken ma nella ad nḥarbet ɣef ugama.
Uccen, inisi d yizem Yiwet n tikkelt yecrek yinisi, uccen d yizem takerza d tmegra. Asmi fukken, srewten, sazedgen. Yeqqim kan ad bḍun. Nnan-as i wuccen : « Kker bḍu-aneɣ ! » Uccen yebḍa, yenna : « tagi i nekk. Yewwet-it yizem ɣer yixef, imrez-it, yessazzel-as-d idammen. Ineggez-d yinisi yenna-as : « Jbed iman-ik, wali ad tissineḍ ad tebḍuḍ ! » Yeṭṭef yinisi amud, yenna : « Bismillah, tagi d yiwet i eemmi izem, tagi d tis snat i yizem, tagi d tis kradet… kuzet, semmuset, seddiset i eemmi izem, yiwet i nekk, yiwet i eemmi uccen. » Yenna-as yizem : « Anwa i k-islemden tiḥerci-a ? » Yenna-as : « D ixef n wuccen i yettazzalen d idammen ».
Amagger n tefsut
Amagger n tefsut d ansay ilan assaɣ akked ugama. D tagnit ideg d-mmalen medden tumert nsen imi d-yuki ugama seg umeɣrud n tegrest, ama d imɣan ama d ibeeeac. Ansay-agi d asfillet i lɣella akked uǧuǧǧeg n tudert. Deg umenzu n tefsut, ttenkaren medden di tafrara i wakken ur yeggan ara sseed nsen. Uqbel alluy n yiṭij, ad yebdu umeslay d unecreḥ.
1
Aḍris Tagzemt tis8
Anagraw n yiṭij
D iṭij i d talemmast n unagraw-agi, yugar akk imtiwgen i as-id-itezzin. Iṭij d takurt ireqqen ; yettarew-d taẓɣelt d tsaraɣt. Tifesniwin n teẓɣelt s-ufella-ines kkant nnig n semmus n yigiman (5000). Tẓa (9) n yimtiwgen i itezzin i yiṭij. Yal yiwen deg-sen itezzi daɣen ɣef yiman-is. Ma yekkad umdan seg yiṭij, Amaḍal, d wis krad (03). Llan sin gar-as d yiṭij : Markur, akked Wanes. Deffir Umaḍal llan seddis (06): Meɣres, Yebṭer, deffir-s Wasturn, Wranes, Nebtun, Bluten. D Yebter i d ameqqran akk ger-asen. Amur ameqqran n yimtiwgen sean imazzayen. Wigad-agi frurin-d seg yimtiwgen-nni i wumi tezzin. Ger yimazzayen, nezmer ad d-nebder Aggur itezzin i Umaḍal. Snat tmerwin d tẓa (29) n wussan d uzgen i itekk Waggur i wakken ad as-id-yezzi. Kra n yimtiwgen sean aṭas n yimazzayen. Ɣer tama n yimtiwgen d yimazzayen-nsen, llan daɣen yitran-uɣzifen akked yizunetran. Itran-uɣzifen, ulɣen s yiẓra d uɣebbar d udfel. Tezzin i yiṭij am yimtiwgen. Mi ara aẓen ɣer yiṭij, ifessi udfel-nni i ten-idlen, itteffeɣ-d seg-sen lgaz, tteftutusen yiẓra-nni, yettafeg-d uɣebbar dɣa ttbinin-d zzuɣuren imezran neɣ taseṭṭa ɣer deffir. Izunetran, aṭas i yellan. Mgaraden di talɣa, wa meqqer, wa meẓẓi.
A
nagraw n Yiṭij d tagrumma n yimtiwgen itezzin i Yiṭij. Maca mačči d imtiwgen kan i yellan. Llan daɣen yimazzayen d yitran uɣzifen d yizunetran.
R. ƩACUR 2
Ad nnadi ɣef unamek d wanaw n uḍris
1. D acu i d anagraw n yiṭij ? 2. Acḥal n yimtiwgen i yellan deg unagraw n yiṭij ? 3. Ma yekka-d bnadem seg yiṭij, anda i d-yezga Umaḍal ? 4. Imtiwgen, sean imazzayen, anwa i d amazzay n Umaḍal ? 5. Ayɣer i d-ttbinin yitran-uɣzifen amzun zuɣuren imezran neɣ taseṭṭa ? 6. Tafyirt tamezwarut n uḍris d tumyigt neɣ d tarumyigt ? 7. Ayɣer ? 8. Aḍris-a, yessegzay-d neɣ iḥekku-d ? 9. Limer ad twaliḍ timeẓra uɣur ftin yimyagen n tseddart tis kradet, anta timeẓri i yugten.
Tagzemt tis8
- A win i wumi yeshel walluy, ḥader iman-ik di trusi.
3
Amawal Tagzemt tis5
1. Isem n tigawt : 1.1. Amyag fsi yesea isem n tigawt afsay. (asalaɣ n umyag : RRI1, ma d win n yisem n tigawt : aR1R2aR3. 1.2. Af-d imyagen niḍen yesean asalaɣ am win n umyag fsi, suffeɣ-d isem n tigawt-nsen. 1.3. Af-d ismawen n tigawt n yimyagen-a : ● gzem, ● fres, ● fren. Amek iga usalaɣ n yismawen n tigawt i d-yekkan seg yimyagen-a ma tesrewseḍ-ten ɣer « afsay ». 1.4. Imyagen am « fsi » ttfakkan s « i » ma d ismawen n tigawt nsen ttfakkan s « y ». Amek ihi, i yezmer ad yili uẓar n yimyagen-a, zik-nni ? 2. Af-d anwa amyag yezdi uẓar akked wawal « Amaḍal ». 3. Af-d anwa awal seg i d-yettwasuddem wawal : « anagraw ». 4. Asuddem n tɣara 1.1 Awal « talemmast » d asuddim, af-d anwa awal i uɣur yerna « l » i wakken ad yaleɣ. 1.2 Acu twalaḍ deg wawal « ilemẓi », ansi i d-yekka, acu i yernan ɣur-s ? 5. Awal « amazzay » d isem n umigaw, yekka-d seg umyag « zzi », yerna ɣur-s « m » dɣa yuɣal yemmal « win ixedmen tigawt ». Ger yimyagen-agi, af-d anwi i d-yettakken isem n umigaw, aru-ten-id.
Amyag
Zdeɣ Aker Ini Eks Glu Aru 6. Tunẓarin :
Isem n umigaw
● Tagertilt n nnḥas, ur tettneqlab, ur tettnefḍas, siwa Rebbi ma izmer-as. D acu-tt ? ● Tabaqit n tmellalin, tennegdam, ur tenɣil. D acu-tt ?
4
Tajerrumt
Tafyirt tumyigt d tefyirt tarumyigt
ɣer imedyaten-a : ● Ass-a, yekkat udfel deg udrar. ● Ass-a, d adfel deg udrar. ● N wasif, waman-a. ● Ɣur-s aqcic d teqcict, tmeṭṭut-agi ?. ● Am wudi, uyefki-nsen. Isestanen : 1. Deg tefyirt tamezwarut d tefyirt tis snat, anwa ay d awal ur nezmir ad yettwakkes ? Meḥsub yezmer ad yili mebla ma llan wiyiḍ. 2. Deg unamek, tifyar-a ɛedlent neɣ mgaradent ? I deg lebni, ɛedlent neɣ ala? 3. Af-d, daɣen, ger wawalen n tefyar i d-yeggran, anwa ay d taɣayemt (llsas). 4. Deg wacu ay temgarad ihi tefyirt tamezwarut ɣef tiyiḍ ?
Tagzemt tis5
Ad cfuɣ
Tafyirt, tezmer ad tesɛu amyag d taɣayemt neɣ awal niḍen ur nelli ara d amyag. Mi ara yili d amyag ay d ul n tefyirt, qqaren-as tafyirt tumyigt. Mi ara yili d awal ixḍan amyag, qqaren-as tafyirt tarumyigt. Tarumyigt, tezmer ad tebnu s « d » n tilawt akked yisem neɣ akked umqim, neɣ akked urbib. ; tezmer daɣen ad tebnu s yiwet ger tenzaɣ-a (ɣer, n, am) akked yisem.
Iluɣma
1. Ha-tent-a tefyar, af-d anta ay d tumyigt, anta ay d tarumyigt ● Aman-a, n tala. ● Tugem-d aman n tala. ● D taqbaylit yerna d tidet. ● Isem, ɣur-s snat n tewsatin. ● Wagi, d netta. ● Berrik wudem-is ● Udem-is, d aberkan. 2. Tafyirt yellan d tumyigt, err-itt d tarumyigt ; tin yellan d tarumyigt, err-itt d tumyigt. ● Ass-a, semmeḍ lḥal. ● Isem, ɣur-s sin waddaden. ● Ass n lǧemɛa, tella tmeɣra deg taddart. ● Yettemcabi ɣer lebḥer, wasif-nni. 3. Aru-d sɣur-k tafyirt tumyigt akked yiwet n trumyigt.
5
Taseftit Tagzemt tis8
Smed tafelwit-a : Tafelwit n tseftit. Asefti n umyag « fren » Izri
Udmawen n tseftit dm. 1u dm. w2 dm. w3 m. dm. w3 nt. dm. 1u dm. w2 m. dm. w2 nt. dm. w3 m. dm. w3 nt. Izri ilaway Izri ibaway Urmir
Urmir s « ad »
Anaḍ aḥerfi
asget
asuf
Amaɣun n yizri : Ilaway : Ibaway : Udmawen n tseftit dm. 1u dm. w2 dm. w3 m. dm. w3 nt. dm. 1u dm. w2 m. dm. w2 nt. dm. w3 m. dm. w3 nt. Amaɣun n wurmir ussid : Ilaway :
Amaɣun n wurmir :
Urmir ussid
Anaḍ ussid
asget
asuf
Ibaway : 6
Isegzal : dm. = udem dm 1u = udem amezwaru
m. = amalay nt. = unti dm w2, w3 = udem wis sin, udem wis tlata.
Tirawalt
Tamsertit : ad + amqim awsil n umyag.
Ɣer imedyaten-a : ● Abrid ireglen, ad as-nerẓ asalu. ● Seg-neɣ win ieewjen, ad t-id-nesselhu. ● Tamurt ieetben, ad as-nekkes azaglu ● Amcum i aɣ-iceggben, ass-nni ad ten-iru. Isestanen : 1. Wali deg yimedyaten, anida yella umgarad ger tmenna d tira. 2. Melmi i as-nrennu i umyag « ad » ? 3. D acu-ten wawalen yellan ger « ad » d umyag ? 4. Limer d izri, anida ara ilin, sdat neɣ deffir?
Tagzemt tis8
Ad cfuɣ
Di tuget, mi ara yefti umyag ɣer wurmir, yettili « ad » sdat-s. Mi ara yili « ad », yezzuɣur yid-s imqimen iwsilen n umyag, ttilin gar-as d umyag. Deg umeslay, ur d-nneṭṭeq ara « d » nni n « ad », maca di tira, « ad » n wurmir ad t-nettaru yemda. Ameslay [a s-iniɣ] [a ɣ-yawi] [a tent-ččeɣ] [a t-ğğeɣ] tira ad as-iniɣ ad aɣ-yawi ad tent-ččeɣ ad t-ğğeɣ
Iluɣma
1 - Tazabut (aselmad, mi ara d-izubet, ur d-yeqqar ara « d »). ● Tafat mi tt-neẓra, tusam-d ad tt-tessensem. ● Ur tezmirem ara ad aɣ-tekksem tamuɣli. ● Ad as-neg nnuba i liser, leḥzen ad as-necfu. ● Amennuɣ, nekkni, ad t-neqbel ɣef yizerfan-nneɣ. 2 - Err ɣer wurmir s « ad » imyagen n tefyar. ● Ssneɣ abrid, xḍiɣ-as. ● Nbedd-as i tdukli ifeclen, nrebba-as-id ifadden, yufa-ten-id uedaw yessḍen mi yekker ad d-yuɣal. ● Adfel, nelḥa-as ; ageffur, nedduri-as. ● Tamaziɣt, tban ; iserreḥ-as-id zzman.
7
Aḍris Tagzemt tis8 Amtiweg n Umaḍal
A
maḍal, d amtiweg ittekkin deg unagraw n yiṭij. Ma tekkidd seg yiṭij, Amaḍal, d wis krad. Di temɣer n tfekka, d wis semmus ger yimtiwgen niḍen. Ɣer daxel, Amaḍal, yebḍa d tissiwin : s ufella maḍi d taɣerraft; di tuzert, ad teseu alama d ttesein (90) n yikilumitren. Tissi yellan ddaw-as, isem-is idil ; ad teseu azal n sin yigiman d tẓat timmaḍ (2900) n yikilumitren. Ddaw yidil, yella uɣsaw azɣaray, ad yeseu azal n sin yigiman d snat timmaḍ (2200) n yikilumitren. Di taggara, yella uɣsaw agensay, d netta i d ul neɣ i d talemmast n Umaḍal; ad yeseu tamudi n wagim d kradet n timaḍ (1300) n yikilumitren. Taɣerraft, tissi n s-ufella, zuret ugar anida yella wakal yufraren neɣ yeqquren wala deg yigarawen. Ger tissiwin-agi akk i d-nebder, anagar, taɣerraft akked uɣsaw agensay i yeqquren ; tissiwin niḍen lbubɣent, ḥlulint. Di leemer, ad yeseu Umaḍal azal n ukkuẓ d uzgen (4,5) n yimelyaren n yiseggasen. Ma ddukklen akk waman yellan ɣef wudem n Umaḍal, ama d wid n yigarawen, ama d wid n yillen, ama d wid n yigelmimen d yisaffen, ad naf waḥed u ssebein ɣef tmiḍi (71%) si tjumma n Umaḍal d aman ; ayen i d-yeggran, snat n tmerwin d tẓa ɣef tmiḍi (29 %), d akal yufraren ɣef waman. Daɣnetta d aman i yesserkaden tifesniwin n teẓɣelt. Akal yufraren, yebḍa ɣef 05 n yimenẓawen : Tafriqt, Yurup, Marikan (tin n wadda d tin ufella), Asya, Usṭrali. Amaḍal, Itezzi ɣef yimanis, seg umalu ɣer usammer. Ɣef wudem-nni yerran ɣer yiṭij, tella tafat, d ass ; ma ɣef wudem-nni yellan
deffir d tillas, d iḍ. Mi ara itezzi umtiweg n Umaḍal i yiṭij, yeṭṭafar aɣaras d aglayan (meḥsub am talɣa n tmellalt). Aɣaras-a yesea ttsee-meyya u rebein (940) n yimelyan n yikilumitren di teɣzi. Iteddu deg-s Umaḍal s urured n tesea-u-eecrin, tafrayt setta u sebein (29,76) n yikilumitren di tasint. Daymi i itekk telt meyya u xemsa u settin (365) n wussan d xemsa (05) n timar d setta u rebein (46) n tasnin.
Tagzemt tis8
R. ƩACUR Asegzi : Aɣaras : abrid Ad nnadi ɣef unamek d wanaw n uḍris
1. Ma nessemyezwer imtiwgen almend n temɣer n tfekka-nsen, acḥal ara d-yezg Umaḍal ? 2. Ɣer daxel, amaḍal, iruḥ ɣef yiwen neɣ yebḍa d tissiwin ? 3. Bder-d acu yellan daxel-is. 4. D acu i wumi qqaren taɣerraft ? 5. Acḥal i tezmer ad teseu di tuzert ? 6. Anida i zuret tɣerraft n Umaḍal ? 7. Ɣer daxel-is, d acu yesea Umaḍal yeqqur, d acu i yesea yeḥluli ? 8. Ger tassiwin n Umaḍal, anta i izuren ugar n tiyiḍ ? 9. D acu i yeṭṭfen aṭas n wadeg di tjumma n Umaḍal, d aman neɣ d akal yeqquren ? 10. S wacu i d-igellu way-a ? 11. Acḥal i itekk umaḍal i wakken ad d-yezzi i yiman-is yiwet n tikkelt ? 12. S wacu i d-tgellu tuzzya-a i itezzi ɣef yiman-is ? 13. I mi ara itezzi i yiṭij, acḥal itekk ? 14. S wacu i d-tgellu tuzzya-a ? 15. Aḍris-a, yessegzay-d neɣ iḥekku-d neɣ igellem-d ? 16. Ɣef wacu i d-yuwi awal ? 17. Aḍris- a, d aḍris n tussna neɣ d aḍris menwala ? 18. win yuran aḍris, yura-d ayen yellan neɣ ayen yettḥulfu ?
- Iles, yettḥawal-itent; I aqerru, yettaɣ-itent.
9
Asefru Tagzemt tis8
Igujilen
Limer zmireɣ ad rewleɣ i yiman-iw Eemmdeɣ iḍarren-iw Ad derrin wala ad ḥebsen Limer zmireɣ ad kellxeɣ lebɣi-w Ad yessgen ul-iw Ad rewleɣ wi ara d i-yafen Imi d nitni ay d iman-iw D lḥekkam n terwiḥt-iw Ma neṭqeɣ-d ad iyi-eaqben. Tekkiḍ amnar n wallen-iw Dayen ur kem-ttwalint ara Lxiḍ uɣur cuddeɣ zzher-iw Yeqqres-d yis-m yegla Rriḥa-m deg uxxam-iw Teqqim-d i ccum-iw Tekseb leḥyuḍ d lḥara Win muqleɣ seg warraw-iw Icellex wul-iw mi ara yi-d-yini : « I yemma ? ». Tidet amek ara sen-tt-mleɣ ? Yeggugem yiles ara ineṭqen Deg yirebbi-w mi ara ten-id-jemeeɣ Ttaggadeɣ acu yi –d-qqaren D times i ttmaggareɣ mi ara ten-id-ḍilleɣ Si lakul mi ara d-ffɣen Azal, iḍ, ttucewwleɣ Amek ara sen-mleɣ Amek i teḍra d yemma-tsen ? Lekdeb d tidet qerrḥen Sfeqden-d lḥal mazal Limer ssber d yimeṭṭawen Iẓri-w ad yeg tiḥemmal Ttaggadeɣ medden ad asen-mlen Ayen akken yeffren Ad d-yecceḍ deg yir awal . Tifeḍ-iyi kemm yemmuten Nekk i d-yeqqimen Amek ara qableɣ timsal ? MEETUB Lwennas Si tesfift « A tarwa n lḥif »
Isestanen :
1. D argaz neɣ d tameṭṭut i d-yettmeslayen deg uḍris-a ? 2. I wumi yettmeslay umdan-a ? 3. D acu i t-iceɣben, urgaz-agi? 4. Ɣer wacu yesserwes (icuba) allen-is ? 5. D acu i as-yuɣalen d taekemt ? 6. D acu yuggad ? 7. D acu i icellxen ul-is ? 8. Ayɣer yeḥsel ger tidet d tkerkas ? 9. Di tseddarin (tis 2, tis 3, tis 4) muqel amek i tga tmeɣrut di setta yifyar imezwura akked rebea yineggura. 10. Acḥal n tunṭiqin i yesea wafir amezwaru, wis setta, akked wis ttesea ?
90
D nekk ara yarun
1 - Ger snat n tseddarin -a, af-d anta i d tasegzayt. a - Taseddart tamezwarut : Amdan n uzarmezruy, itett imenda i d-imeqqin wehd-sen di lexla. Yuɣal, asmi i d-yufa times, yessewway imenda ɣef yiẓra yerɣan. S-akkin, yuɣal ineqqed ieeqqayen n yimenda s yiẓra. Asmi yessaweḍ yesnulfa-d igduren n taleɣt, yesserkam deg waman iẓid i d-yessuffuɣ s unɣad. Aman d yiẓid ttuɣalen d iḥlulen. Yiwen wass, yettu aḥlul deg ugdur, mi d-yuɣal ɣur-s yufa-t-id icuff, yuli. D win i d aɣrum amezwaru iwejden i tiwwin. b - Taseddart tis snat. Aɣrum, d yiwet ger tgelliwin tigejdanin n umdan. Yettmug uɣrum s urekti ideg xelḍen aṭas n yisufar : awren, aman, tisent, anamtan. Mi yeerek urekti, ad yeqqim alama yuli, ad yeww ɣef tmes. 2 - D acu i d agemmay ? 3 - S wumlan i ak /am-id-nefka, aru-d taseddart n kra n tefyar, ad tessegziḍ deg-s amtiweg n Meɣres. Tzemreḍ ad tnadiḍ ɣef wumlan niḍen ur d-nettunefk ara da, icban : ma llan s-ufell-as waman, ma tella tudert, aqran n tfekka-s ɣer tin n Umaḍal…
Tagzemt tis8
Amtiweg n Meɣres Akdu ines : 6 794 km. Asedger gar-as d yiṭij: ger 206 650 000 km d 249 230 000 km . Acḥal n wussan i itekk i wakken ad d-yezzi i yiṭij: 687 n wussan d 23 n timar. Imazzayen-is: llan 2 (Fubus akked Dimus.) Tiɣmi-s: d tazewgaɣt.
91
Ad sitgeɣ iman-iw
Acu i twalaḍ deg wanawen n yiḍrisen i d-turam? Wali ma tzemreḍ 1. Ad takzeḍ aḍris ullis, d uḍris asegzay? 2. Ad tegzuḍ tamacahut? 3. Ad d-tgelmeḍ iwudam deg wullis? 4. Ad d-tgelmeḍ adeg anda ttidiren? 5. Ad takzeḍ adiwenni deg wullis? 6. Ad teẓreḍ tamlit n yal awadem deg wullis? 7. Ad d-taruḍ tamacahut ideg ara d-terreḍ aglam, adiwenni…? 8. Ad d-tsegzuḍ kra n wansay neɣ n tumant? Melmi i tettafeḍ iman-ik? Mi txeddmeḍ: 9. ……….weḥd-k? 10.……… di sin? 11.……… d ugraw? 12.……… d yinelmaden n tesmilt akken ma llan? Muqel ma tzemreḍ? 13 Ad takzeḍ asemmad agensay deg tefyirt? 14. Ad takzeḍ tafyirt tumyigt? 15. Ad takzeḍ tafyirt tarumyigt? 16. Ad tsemgirdeḍ ger tefyirt tumyigt d tefyirt tarumyigt? 17.Ad takzeḍ amaɣun n wurmir ibaway? 18.Ad tsemgirdeḍ ger tmeẓra n yimyagen? 19.Ad tseftiḍ imyagen ɣer tmeẓra akken ma llant? 20. Ad tesmerseḍ tizdit anda iwata?
-
+
amawal
Uṭṭun
1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. Adraw (Mw) Adriz (KB) ( J.M.Dallet) Adsil (CLH) Afikes (TG) Agazen n wagal «seg agel = eelleq (A.L) Agdiz (igdizen) GDZ : point de convergence (ƔDM) Agdur (KB) Agemmir (MCƔ) (MW) Agellel (MW) Agensay < agensu « intérieur » (Tantaliwin n Lmerruk) Agerdas (MW) Agiger (TG) Aglayan Akdu (seg mw n tusnakt) Aktun (KB) Almus seg ammas Amakun seg takunt « merveille » (TG) Amaḍal (S usekkil ameqqran) Amaḍal (TG) Amawaḍ (MW) Amazan (KB) Amazzay (seg zzi : tourner autour) (KB) Amgalat (seg gellet : déménager. TG) (asumer n Md Weemer Usalem) Amidaw (TG) (MW) Amigaw seg eg = faire + préfixe «m» Amli (seg li : avoir, posséder) (MW) Amnamar
Tamaziɣt
Abaɣur (MW), (KB)
Tafransist
Avantage, bienfait, interêt Banquet Fête, noce, gala Traces, ruines Bruit de pas Points de suspension Pôle Ustensile en poterie dignité Retard Intérieur, interne. Diplôme Tronc (corps humain) Ovale Diamètre Sorte de plante Centre Merveilleux Planète terre Monde Pubère Destinateur Satellite Nomade Compagnon, collègue Agent, sujet (gram.) Propriétaire Opposant, ennemi
29. 30. 31. 32. 33. 34. 35. 36. 37. 38. 39. 40. 41. 42. 43. 44. 45. 46. 47. 48. 49. 50. 51. 52. 53. 54. 55. 56. 57. 58. 59.
Amsiɣrem (seg ames+ iɣrem : cité) (Md Weemer Usalem) Amtiweg (N.ZERRAD) Anamkay (seg : anamek :sens) Anembaḍ seg mbaḍ (KB) = se débrouller, se procurer qqc Anestim (AL) Aɣaras (CLH) Aɣsaw (seg tiɣeswatin « petits os » racine ƔSW ?) (KB) Aris (seg ers : (se poser) (KB) (MW) Arumyig (seg amyag : verbe + préfixe « r ») Asaka (KB) Aselkin (MW) Asaɣed (isuɣad) (seg aɣed : orienter) Asegzay (seg gzu (KB) : expliquer Aseɣru ( asumer n A. RABḤi) Asedger (seg umawal n tusnakt) Asenfal seg senfel = changer, échanger (KB) Asilaw (s + ilaw : réel) Asiteg (seg siteg : estimer, donner un prix) Asmenɣer (KB) Asmun (A.L) Atig (CLH) Azag Azenziɣ (MW) Azunetri seg zun comme+itri= étoile Dkel (LJL) Idil (seg del : couvrir, se couvrir) (KB) Igen (MW) Imsebli (KB, DALLET) Itri uɣzif (A.L) Iziwel seg ihwel= signe (TG) Siteg (TG)
Citadin, sédentaire Planète Sémantique (adj) sujet (du schéma actanciel) Ruines Chemin, parcours Noyau (reconstitution hypothétique) Base, fondation Non-verbal Gué Attestation Objectif(nom), visée Explicatif Prédicat Distance Remplaçant- substitut Actualisateur (syntaxe) Evaluation Clin d’oeil Ami, compagnon Prix (valeur) Diadème, crinière Schéma Astéroide Prendre (la parole) Manteau, (une des couches de la Terre) Armée Poison Comète Timbre Donner un prix, évaluer
60. 61. 62. 63. 64. 65. 66. 67. 68. 69. 70. 71. 72. 73. 74. 75. 76. 77. 78. 79. 80. 81. 82. 83. 84. 85. 86. 87. 88.
Snefli (MW) Suggem (KB, MZ, ƔD) taddayt Tafrayt (seg fry= séparer, déchirer) Tafulki (CLH) tajumma (MW) tamɣunt (seg qqen : lier) (lexique média, maroc) Tanaga ( asumer n A. RABḤi) Tanakt (CLH) Tanga (A.L) Taɣayemt (seg qqim< ƔYM : asseoir, s’asseoir) tarumyigt (seg ara +umyig) Tasɣunt tamugilt « seg agel = Ʃelleq (A.L) Tasareɣt (seg erɣ= bruler) (KB) Tasdat (asumer n K. NAIT ZERRAD) Tasgunfut (KB) Tasint (seg sin : deux) (KB) Tasmuli seg smel (K. NAIT-ZERRAD) Tasnawit Tawsa (seg awes : aider (KB)) Tazwarayt (seg zwir) (KB) Tifras (AL) Tiɣremt Tirmegt (KB) Tuddist Tumant (B.B) tumyigt (seg amyag : verbe) turagt Usem (MW)
Développer Attendre, espérer Minimal virgule Beauté Surface Contrat Attestation Rouille matière Base Non verbal Journal mural Energie Minute Pause Seconde Présentation Lycée Aide (pécunière) Priorité Traits du visage, profil Palais, château Tonnerre Complexe, composé phénomène Verbal (grammaire) Licence, autorisation, permission Eclair
Isegzal :
- A.L : Aṭlas alemmas (Lmerruk) - CLH : Tacelḥit - KB - LJl : Taqbaylit : Amawal n Nijir
- MW : Amawal n tmaziɣt tatrart - MZ : Tamẓabit - ƔD - tG : Taɣdamsit : Tamaceɣt
- B.B : Tamawalt n usegmi (Beleid BUDRIS
kab_Latn kab_Latn kab_Latn unk unk kab_Latn fra_Latn ara_Arab kab_Latn kab_Latn kab_Latn kab_Latn unk kab_Latn yue_Hant kab_Latn unk yue_Hant unk kab_Latn yue_Hant kor_Hang unk kab_Latn kab_Latn kab_Latn unk kab_Latn unk yue_Hant kab_Latn unk kab_Latn unk kab_Latn yue_Hant kab_Latn unk kab_Latn unk yue_Hant kab_Latn unk kab_Latn kab_Latn kab_Latn kab_Latn kab_Latn kab_Latn ewe_Latn yue_Hant kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn ilo_Latn kab_Latn kab_Latn nno_Latn kab_Latn kab_Latn taq_Latn kab_Latn epo_Latn kab_Latn als_Latn ilo_Latn kab_Latn kab_Latn unk kab_Latn kab_Latn unk kab_Latn kab_Latn unk kab_Latn kab_Latn kab_Latn nno_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk taq_Latn kab_Latn kab_Latn unk nno_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn nno_Latn kab_Latn kab_Latn eus_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn nno_Latn kab_Latn kab_Latn eus_Latn kab_Latn unk kab_Latn est_Latn pol_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn unk kab_Latn kab_Latn nno_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn sag_Latn kab_Latn kab_Latn kab_Latn kab_Latn kab_Latn unk kab_Latn kab_Latn pol_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn unk unk kab_Latn kab_Latn yue_Hant kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn ltz_Latn kab_Latn unk kab_Latn kab_Latn unk kab_Latn unk kab_Latn kab_Latn kab_Latn ilo_Latn kab_Latn unk kab_Latn kab_Latn kab_Latn kab_Latn kab_Latn unk unk kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn fij_Latn ilo_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn bos_Latn kab_Latn unk kab_Latn kab_Latn ron_Latn mlt_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn tur_Latn kab_Latn unk kab_Latn kab_Latn unk kab_Latn kab_Latn unk kab_Latn kab_Latn unk unk kab_Latn kab_Latn kab_Latn fuv_Latn kab_Latn kab_Latn kab_Latn kab_Latn kab_Latn kab_Latn unk kab_Latn yue_Hant kab_Latn kab_Latn unk kab_Latn kab_Latn yue_Hant kab_Latn ibo_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn unk xho_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk taq_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn taq_Latn kab_Latn ilo_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn ban_Latn kab_Latn kab_Latn kab_Latn pap_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn ilo_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn yue_Hant kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn ilo_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn ltz_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn unk unk kab_Latn kab_Latn kab_Latn kab_Latn hun_Latn kab_Latn fra_Latn unk kab_Latn fra_Latn unk kab_Latn fra_Latn kab_Latn kab_Latn kab_Latn mos_Latn